open-index/open-wikipedia-markdown huggingface dataset:
യഷ് ബൊട്ടാണിക്കൽ ഗാർഡൻ

**യഷ് ബൊട്ടാണിക്കൽ ഗാർഡൻ** ഇതിന്റെ സ്ഥാപകൻ അനസ്തസി ഫാതുവിന്റെ പേരിനുശേഷം ഇപ്പോൾ ഈ പേർ നല്കിയിരിക്കുന്നു. റൊമാനിയയിൽ കോപൗ അയൽപ്രദേശമായ യഷ് -യിലെ ഒരു ബൊട്ടാണിക്കൽ ഗാർഡൻ ആണിത്. 1856 -ൽ സ്ഥാപിതമായ ഇത് അലക്സാണ്ട്രൂ ലോൻ കസാ യൂണിവേഴ്സിറ്റി ആണ് പരിപാലിക്കുന്നത്. റൊമാനിയയിലെ പുരാതനവും വലിപ്പമുള്ളതുമായ ബൊട്ടാണിക്കൽ ഗാർഡൻ ആണിത്.

## ചിത്രശാല

Gradina Botanica din Iasi6.jpg|ഇയാസി ബൊട്ടാണിക്കൽ ഗാർഡൻ
Gradina Botanica.jpg|ഇയാസി ബൊട്ടാണിക്കൽ ഗാർഡൻ
RO, IS , Botanical Garden 1.JPG|ഓഫീസ് കെട്ടിടങ്ങളും മ്യൂസിയം പ്രവേശന കവാടവും
Iaşi , Grădina Botanică 8.JPG|Rosary
Gr botanica iasi.JPG|പൂന്തോട്ടങ്ങളിലേക്കുള്ള പ്രധാന കിഴക്കൻ കവാടം


## അവലംബം

## ബാഹ്യ ലിങ്കുകൾ

* Official site 
* Images-360° - A walk through the Botanical Garden of Iasi 

വർഗ്ഗം:റൊമാനിയയിലെ ബൊട്ടാണിക്കൽ ഗാർഡനുകൾ
പട്ടാളത്ത് പള്ളി, കൊല്ലം

കൊല്ലം ജില്ലയിൽ സ്ഥിതിചെയ്യുന്ന ഒരു മുസ്ലീം പള്ളിയാണ് **പട്ടാളത്ത് പള്ളി** അഥവാ **പട്ടാളത്ത് പള്ളി മുസ്ലീം ജമാഅത്ത്** (Pattalathu Pally Muslim Jama Ath). കൊല്ലം റെയിൽവേ സ്റ്റേഷനും പബ്ലിക് ലൈബ്രറിക്കും സമീപമാണ് പള്ളി സ്ഥിതിചെയ്യുന്നത്. 1898-ൽ കൊല്ലത്തു നിലയുറപ്പിച്ച ബ്രിട്ടീഷ് സൈന്യത്തിലെ ഹനഫി മുസ്ലീം സൈനികരെ കബറടക്കുന്നതിനു വേണ്ടിയാണ് പള്ളി പണികഴിപ്പിച്ചത്. വെള്ളിയാഴ്ചകളിൽ ജുമുഅ നിസ്കാരത്തിനായി ധാരാളം വിശ്വാസികൾ ഇവിടെയെത്താറുണ്ട്.

## എത്തിച്ചേരുവാൻ
* കൊല്ലം റെയിൽവേ സ്റ്റേഷനിൽ നിന്ന് പുതിയകാവ് ക്ഷേത്രത്തിനു മുന്നിലുള്ള റോഡിലൂടെ 200 
മീറ്റർ സഞ്ചരിച്ചാൽ വൈ.എം.സി.എ. റോഡിലെത്താം. അവിടെ നിന്ന് ഇടത്തേക്കു തിരിഞ്ഞാൽ പട്ടാളത്ത് പള്ളിയിൽ എത്തിച്ചേരാം. 
* ചിന്നക്കട ക്ലോക്ക് ടവറിൽ നിന്ന് എസ്.എം.പി.യിലേക്കു പോകുന്ന വൈ.എം.സി.എ. റോഡിലൂടെ 500 മീറ്റർ സഞ്ചരിച്ചാൽ പള്ളിയിൽ എത്തിച്ചേരാം.
* ദേശീയപാത 66-ൽ നിന്ന് ചിന്നക്കടയിലേക്കു പോകുന്ന വൈ.എം.സി.എ. റോഡിലൂടെ പള്ളിയിൽ എത്തിച്ചേരാവുന്നതാണ്.

## സമീപസ്ഥലങ്ങൾ
* സർദാർ വല്ലഭായ് പട്ടേൽ പോലീസ് മ്യൂസിയം, കൊല്ലം
* കൊല്ലം പുതിയകാവ് ദേവീക്ഷേത്രം
* കൊല്ലം പബ്ലിക് ലൈബ്രറി

## അവലംബം

വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:കൊല്ലം ജില്ലയിലെ മുസ്ലീം പള്ളികൾ
ബ്രിബ്രി ഭാഷ

കോസ്റ്റാ റിക്കയിലെ ബ്രിബ്രി ജനങ്ങൾ സംസാരിക്കുന്ന ടോണൽ SOV ഭാഷയാണ് **ബ്രിബ്രി ഭാഷ.** ചിബ്ചാൻ ഭാഷാ കുടുംബത്തിലെ അംഗമാണ്. ഇന്ന് ഈ ഭാഷ സംസാരിക്കുന്ന11,000 പേർ അവശേഷിക്കുന്നു. 
## ഫോണോളജി
ബ്രിബ്രി സഹോദരി ഭാഷയായ കബേകറിനെപ്പോലെ സ്വരപ്പൊരുത്തമുള്ളതാണ്.

## എഴുത്തുസമ്പ്രദായം
കോസ്റ്റാറിക്ക സർവകലാശാലയിലെ ഭാഷാശാസ്ത്ര വിഭാഗം മുമ്പത്തെ നിരവധി ശ്രമങ്ങളെ അടിസ്ഥാനമാക്കി ഗുണനിലവാരമുള്ള ഒരു അക്ഷരമാല സംവിധാനം ആവിഷ്കരിച്ചു.

അനുനാസിക അർദ്ധസ്വരങ്ങൾ ഒരു ടിൽഡ് സൂചിപ്പിക്കുന്നു:  (മുമ്പ് ചുവടെയുള്ള ഒരു മാക്രോൺ ഉപയോഗിച്ച് സൂചിപ്പിച്ചിരിക്കുന്നു: a̱, e̱, i̱, o̱, u̱) അനുനാസിക വ്യഞ്ജനാക്ഷരത്തിനുശേഷം ഒഴികെ (സ്വരാക്ഷരത്തിന്റെ അനുനാസികം ഇതിനകം സൂചിപ്പിക്കുന്നു). ഉയർന്ന ടോണിനുള്ള ഗ്രേവ് ആക്സന്റും താഴ്ന്ന ടോണിനുള്ള അക്യൂട്ട് ആക്സന്റും ഉപയോഗിച്ച് ടോണുകൾ സൂചിപ്പിക്കുന്നു; ഇവ അനുനാസിക അർദ്ധസ്വരങ്ങളിലും സ്ഥാപിക്കാം.
## ഇതും കാണുക
*ബ്രിബ്രി ആംഗ്യഭാഷ

## അവലംബം


## ബിബ്ലിയോഗ്രാഫി
*
*
*
*
*
*
*
*
*
*
*
*
*
*

## ബാഹ്യ ലിങ്കുകൾ

* Bribri's entry on the WALS
* A Bribri course with audio files: Jara Murillo, Carla con Alí García Segura. 2008. Materiales y Ejercicios para el Curso de Bribri I, Universidad de Costa Rica. 
* Recordings of Bribri conversations and narratives  from the Indigenous Languages of Costa Rica Collection of Laura Cervantes at AILLA.

വർഗ്ഗം:മധ്യ അമേരിക്കയിലെ ഭാഷകൾ
വർഗ്ഗം:കോസ്റ്റാ റിക്കയിലെ ഭാഷകൾ
വർഗ്ഗം:ഭാഷകൾ
വർഗ്ഗം:ടോണൽ ഭാഷകൾ
ചിത്രകൂട് വെള്ളച്ചാട്ടം

ഇന്ത്യയിൽ ഛത്തീസ്ഗഢിലെ ബസ്തർ ജില്ലയിൽ, ജഗ്ദൽപൂറിന് പടിഞ്ഞാറ് ഏകദേശം 38 കിലോമീറ്ററോളം അകലെയായി സ്ഥിതി ചെയ്യുന്ന ഇന്ദ്രാവതി നദിയിലെ ഒരു പ്രകൃതിദത്ത വെള്ളച്ചാട്ടമാണ് **ചിത്രകൂട് വെള്ളച്ചാട്ടം.** വെള്ളച്ചാട്ടത്തിന്റെ ഉയരം 29 മീറ്റർ (95 അടി) ആണ്. ഇന്ത്യയിലെ ഏറ്റവും വലിയ വിസ്താരമേറിയ വെള്ളച്ചാട്ടമാണിത്.  മൺസൂൺ കാലത്തെ വീതിയും വിസ്താരവും കണക്കിലെടുത്ത് ഇതിനെ **ഇന്ത്യയിലെ [[നയാഗ്ര വെള്ളച്ചാട്ടം|നയാഗ്ര വെള്ളച്ചാട്ടം]]** എന്നും വിളിക്കാറുണ്ട്. ഇന്ത്യയിലെ നയാഗ്രയെന്ന പേരിലറിയപ്പെടുന്ന ഇതിൻറെ മറ്റൊരു പ്രത്യേകതയാണ് ഇതിന്റെ നിറം മാറൽ. ഓരോ സയയത്തും ഈ വെള്ളച്ചാട്ടത്തിന് ഓരോ നിറമായിരിക്കും. സൂര്യാസ്തയ സമയത്തെ വെള്ളച്ചാട്ടത്തിൻറെ കാഴ്ച്ച അവർണ്ണനീയമാണ്. ഈ സമയം സ്വർണവർണ്ണത്തിലുള്ള ഇന്ദ്രാവതി നദി താഴേക്ക് പതിക്കുന്നു. മഴക്കാലം കഴിയുന്നതോടെ വെള്ളച്ചാട്ടത്തിൻറെ നിറം തവിട്ടായി മാറുന്നു. നദിയോരത്തെ മണ്ണിടിഞ്ഞ് വീണ് വെള്ളത്തിൽ അലിയുന്നന്നതിനാലാണ് ജലത്തിന് ഈ വർണ്ണമാറ്റം സംഭവിക്കുന്നത്. പ്രഭാത്തിൽ വെള്ളച്ചാട്ടത്തിന് മുകളിൽ മഴവില്ല് വിസ്മയം തീർക്കുന്ന കാഴ്ച്ചയും കാണാനാകും. രാവിലെ സൂര്യ രശ്മികൾ വെള്ളച്ചാട്ടത്തിൽ പതിച്ചു തുടങ്ങുമ്പോൾ മുതൽക്ക് ഈ കാഴ്ച്ച ആസ്വദിക്കാനാകും.
## എങ്ങനെ എത്തിച്ചേരാം

ജഗ്ദൽപൂരിൽ നിന്ന് 38 കിലോമീറ്റർ തെക്ക് പടിഞ്ഞാറ് മാറിയാണ് ചിത്രകൂട് വെള്ളച്ചാട്ടം സ്ഥിതി ചെയ്യുന്നത്. ഇവിടെ എത്തിച്ചേരാൻ ബസ് സർവീസുകളെ ആശ്രയിക്കാം. ഒരു ദിവസം മൂന്നോ നാലോ ബസുകൾ മാത്രമാണ് ഇവിടേയ്ക്ക് സർവീസ് നടത്തുക. അഗ്രസെനിൽ നിന്നായിരിക്കും ഈ സർവീസുകൾ ആരംഭിക്കുന്നത്.

## സന്ദർശിക്കാൻ പറ്റിയ സമയം
ചിത്രകൂട് വെള്ളച്ചാട്ടം സന്ദർശിക്കാൻ ഏറ്റവും അനുയോജ്യമായ സമയം ജൂലൈ മുതൽ ഒക്ടോബർ വരെയാണ്. ഈ സമയം വെള്ളച്ചാട്ടത്തിനെ അതിന്റെ പൂർണതിൽ കാണാനാകും. ഇന്ദ്രാവതി നദി രൗദ്രഭാവത്തതിൽ ഒഴുകുന്നതിനാലാണിത്. 
## വെള്ളച്ചാട്ടത്തിന് അഭിമുഖമായി

ഇന്ന് ഒരു പ്രധാനപ്പെട്ട ഒരു ടൂറിസ്റ്റ് കേന്ദ്രമാണ് ചിത്രകൂട് വെള്ളച്ചാട്ടം. വൈഡ് ആംഗിളിൽ വെള്ളച്ചാട്ടത്തിന്റെ ഭംഗി ക്യാമറയിൽ പകർത്തുന്നതോടൊപ്പം ഇവിടത്തെ സ്ഥലങ്ങളും ചുറ്റിനടന്നു കാണാം. ഗോത്ര വർഗക്കാർ നടത്തുന്ന കടകളിൽ നിന്ന് സാധനങ്ങൾ വാങ്ങാം. തടിയിൽ നിർമ്മിച്ച കരകൗശല വസ്തുക്കളും വീട്ടിലേക്ക് കൊണ്ടു പോകാം.

വെള്ളച്ചാട്ടത്തിന് അഭിമുഖായി ഛത്തീസ്ഗഡ് ടൂറിസത്തിന്റെ റിസോർട്ടുകൾ കാണാൻ സാധിക്കും. ഇവിടെ തങ്ങുമ്പോൾ ഇവിടത്തെ ബാൽക്കണിയിൽ നിന്ന് വെള്ളച്ചാട്ടത്തിന്റെ സൗന്ദര്യം ഏറ്റവും നന്നായി ആസ്വദിക്കാനാകും. റിസോർട്ടിന് പുറമെ മുളയിൽ നിർമ്മിച്ച ചെറു കുടിലുകളിലും തങ്ങാൻ അവസരമുണ്ട്. ജഗ്ദൽപൂരിൽ തങ്ങി ചിത്രകൂടിലേക്ക് പോകുന്ന സഞ്ചാരികളാണ് കൂടുതൽ. 

## ഇതും കാണുക
*കാങ്കർ താഴ്‌വര ദേശീയോദ്യാനം

## അവലംബം

## ബിബ്ലിയോഗ്രാഫി
*
*
*
* 
*
*
*
*
*
*
*

## ബാഹ്യ ലിങ്കുകൾ

*Chitrkote Water Fall, Jagdalpur, Bastar) YouTube
*Chitrakoot falls 
*Chitrakoot Waterfalls - The Indian Niagara

വർഗ്ഗം:ഇന്ത്യയിലെ വെള്ളച്ചാട്ടങ്ങൾ
വർഗ്ഗം:ഇന്ത്യയിലെ വിനോദസഞ്ചാരകേന്ദ്രങ്ങൾ
വർഗ്ഗം:ഛത്തീസ്‌ഗഢിലെ വെള്ളച്ചാട്ടങ്ങൾ
രാം (സംവിധായകൻ)

ഒരു തമിഴ് ചലച്ചിത്രസംവിധായകനാണ് **രാം**. ഹിന്ദി സംവിധായകരായ രാജ്കുമാർ സന്തോഷി, ബാലു മഹേന്ദ്ര എന്നിവരുടെ കീഴിൽ പ്രവർത്തിച്ച് കൊണ്ടാണ് സിനിമ ജീവിതം തുടങ്ങിയത്. 2007-ൽ *കട്ട്രദു തമിഴ്* എന്ന ചിത്രത്തിലൂടെ സംവിധായകനായി. പിന്നീട് സംവിധാനം ചെയ്ത *തങ്ക മീങ്കൾ* 3 ദേശീയപുരസ്കാരങ്ങൾ ഉൾപ്പെടെ നിരവധി പുരസ്കാരങ്ങൾ നേടുകയുണ്ടായി. ആണ്ട്രിയ ജെർമിയായെ നായികയാക്കി സംവിധാനം ചെയ്ത *താരാമണി*യാണ് രാമിന്റെ മൂന്നാമത്തെ ചിത്രം. മമ്മൂട്ടിയെ നായകനാക്കി സംവിധാനം ചെയ്ത പേരൻപ് റോട്ടർഡാം അന്താരാഷ്ട്ര ചലച്ചിത്ര മേളയിൽ പ്രദർശിപ്പിക്കുകയുണ്ടായി. ഒരുപാട് ലോകശ്രദ്ധ നേടിയ ഒരു ചിത്രം കൂടിയാണ് പേരൻപ്.

## സിനിമകൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:തമിഴ്‌ ചലച്ചിത്രസം‌വിധായകർ
വർഗ്ഗം:തമിഴ്‌ചലച്ചിത്ര നടന്മാർ
ശ്രീ കണ്ഠീരവ സ്റ്റേഡിയം

ലഘുചിത്രം|300x300ബിന്ദു|Sree Kanteerava Outdoor Stadium
ബംഗളൂരുവിലെ വിവിധോദ്ദേശകരമായ ഒരു സ്റ്റേഡിയമാണ് **ശ്രീ കണ്ഠീർവ സ്റ്റേഡിയം**. ഫുട്ബോൾ മത്സരങ്ങൾക്ക് മിക്കപ്പോഴും ഈ സ്റ്റേഡിയം ഉപയോഗിക്കുന്നു. ഒരു വോളിബോൾ കോർട്ട് , ട്രാക്ക് എന്നിവയും ഇവിടെ ഉണ്ട്. 2017-18-ന്റെ ഹീറോ ഇന്ത്യൻ സൂപ്പർ ലീഗ് (ഐഎസ്എൽ) കലാശക്കളി ഇവിടെവെച്ചാണ് നടന്നത്.
## യോഗാഭ്യാസം
2017 ൽ നടന്ന അന്താരാഷ്ട്ര യോഗ ദിനാചരണത്തിനു സർക്കാരിന്റെ നേതൃത്വത്തിൽ ബെംഗളൂരു ശ്രീകണ്ഠീരവ സ്റ്റേഡിയത്തിൽ ഗാന്ധിയൻ അണ്ണാ ഹസാരെയ്ക്കൊപ്പം ലോകത്തെ ഏറ്റവും പ്രായമുള്ള യോഗാ ഗുരു ന്യൂയോർക്കിൽ നിന്നുള്ള താവോ പോർച്ചോൺ ലിഞ്ചും (വയസ്: 98), ഇന്ത്യയിലെ മുതിർന്ന യോഗാ ഗുരു അമ്മ നനമ്മാളും (വയസ്: 97) നേതൃത്വം നൽകി.

## ബെംഗളൂരു എഫ്‌സി
ഇന്ത്യൻ സൂപ്പർ ലീഗിൽ കളിക്കുന്ന ഫുട്ബോൾ ടീമായ ബംഗളൂരു എഫ്.സിയുടെ ഹോം ഗ്രൗണ്ട് സ്റ്റേഡിയമാണ് ഇത്.

## മത്സരങ്ങൾ
### ഐ.എസ്.എൽ

## അവലംബം

വർഗ്ഗം:ഇന്ത്യയിലെ സ്റ്റേഡിയങ്ങൾ
വർഗ്ഗം:ഇന്ത്യൻ സൂപ്പർ ലീഗ് സ്റ്റേഡിയങ്ങൾ
കലാണ്ടുല വെള്ളച്ചാട്ടം

**കലാണ്ടുല വെള്ളച്ചാട്ടം** (മുമ്പ്, ഡുക്വെ ബ്രഗാൻക ഫാൾസ്) അങ്കോളയിലെ മലാൻജെ പ്രവിശ്യയിലെ കലാണ്ടുല മുനിസിപ്പാലിറ്റിയിലുള്ള വെള്ളച്ചാട്ടങ്ങളാണ്. ലുക്കാല നദിയിലെ ഈ വെള്ളച്ചാട്ടങ്ങൾക്ക് ഏകദേശം 105 മീറ്റർ (344 അടി) ഉയരവും 400 മീറ്റർ (1,300 അടി) വിസ്താരവുമുണ്ട്.  വ്യാപ്തിയിൽ ആഫ്രിക്കയിലെ വലിയ വെള്ളച്ചാട്ടങ്ങളിൽ ഒന്നാണിത്. ലുവാണ്ടയിൽ നിന്ന് ഇവിടേയ്ക്കുള്ള ദൂരം 360 കിലോമീറ്ററാണ്. 

## ചിത്രശാല

Image:Quedas-Kalandula_01_Bem-Vindo_LWS-2011-08_QD14.jpg|Welcome to the Kalandula Waterfalls
Image:Quedas-Kalandula_02_Aproximando-se_LWS-2011-08_QD15-4.jpg|Approaching the Kalandula Falls edge—in dry season
Image:Quedas-Kalandula_03_agua-chega_LWS-2011-08_QD26.jpg|The water comes from all sides
Image:Quedas-Kalandula_04_agua-chega_LWS-2011-08_QD39.jpg|Water flows thru the rocks to the edge, rocks which are abraded by the omnipresent waters outside of Kacimbo
Image:Quedas-Kalandula_05_mirando_LWS-2011-08_QD30.jpg|Standing on the edge, watching the force of nature
Image:Quedas-Kalandula_06_agua-chega_LWS-2011-08_QD34.jpg|Broad streams of water falling down
Image:Quedas-Kalandula_07_queda_LWS-2011-08_QD18.jpg|The water forms hills of the stones ground out of the mountain 
Image:Quedas-Kalandula_08_queda_LWS-2011-08_QD19.jpg|The waterfall is actually a quarry 
Image:Quedas-Kalandula_09_queda_LWS-2011-08_QD20.jpg|Spraying water over bushes and tart-like rocks
Image:Quedas-Kalandula_10_queda_LWS-2011-08_QD32.jpg|A closer look at the terraces formed by the Kalandula water fall
Image:Quedas-Kalandula_11_escoa-o-rio-Lucala_LWS-2011-08_QD36.jpg|The Lucala River continues after the Kalandula Falls into the plains
Image:Quedas-Kalandula_12_dois-mirantes_LWS-2011-08_QD40.jpg|There are visitor places on both sides of the canyon formed by the Kalandula Falls
Image:Quedas-Kalandula_13_fim-da-visita_LWS-2011-08_QD37.jpg|Ending the visit to the falls over the rocks washed by the abundant waters flowing in the wet season. This visit was in the dry season - Kacimbo, as the Angolans say


## അവലംബം
രോഹിത് വി എസ്

ഒരു മലയാള ചലച്ചിത്ര സംവിധായകനും തിരക്കഥാകൃത്തുമാണ് **രോഹിത് വി എസ്**. (ജനനം: 19 ജനുവരി 1991). 2017ൽ പുറത്തിറങ്ങിയ *അഡ്വഞ്ചേഴ്സ് ഓഫ് ഓമനക്കുട്ടൻ* എന്ന സിനിമയിലൂടെ സംവിധായകനായി തുടങ്ങി. ആസിഫ് അലി, മഡോണ സെബാസ്റ്റ്യൻ എന്നിവരെ കേന്ദ്രകഥാപാത്രങ്ങളാക്കി ഒരുക്കി 2018-ൽ പുറത്തിറങ്ങിയ ഇബിലീസ് ആണ് രണ്ടാമത്തെ ചിത്രം

## സിനിമകൾ

## അവലംബം

## പുറത്തേക്കുള്ള കണ്ണികൾ
*

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളതിരക്കഥാകൃത്തുക്കൾ
മണലാർ വെള്ളച്ചാട്ടം

കൊല്ലം ജില്ലയിലെ അച്ചൻകോവിൽ പ്രദേശത്തു സ്ഥിതിചെയ്യുന്ന ഒരു വെള്ളച്ചാട്ടമാണ് **മണലാർ വെള്ളച്ചാട്ടം**. ജില്ലയുടെ കിഴക്കുഭാഗത്ത് കോന്നി വനങ്ങൾക്കു സമീപം അച്ചൻകോവിലാറിലാണ് വെള്ളച്ചാട്ടം സ്ഥിതിചെയ്യുന്നത്. കൊല്ലം നഗരത്തിൽ നിന്ന് ഏതാണ്ട് 112 കിലോമീറ്റർ അകലെയാണ് ഈ പ്രദേശം. മണലാർ വെള്ളച്ചാട്ടത്തിനു സമീപത്തായി കുംഭാവുരുട്ടി വെള്ളച്ചാട്ടവും സ്ഥിതിചെയ്യുന്നുണ്ട്.

## മണലാർക്കാട്
അച്ചൻകോവിലിൽ നിന്ന് 12 കിലോമീറ്റർ അകലെ മണലാർ വനത്തിൽ വനം വകുപ്പ് ഒരുക്കിയിരിക്കുന്ന പ്രകൃതി സമ്പർക്ക കേന്ദ്രമാണ് മണലാർക്കാട്. ഇതിനു സമീപമാണ് മണലാർ വെള്ളച്ചാട്ടം സ്ഥിതിചെയ്യുന്നത്. മണലാറിൽ നിന്ന് വനപാതയിലൂടെ നാലു കിലോമീറ്റർ സഞ്ചരിച്ചാൽ കുംഭാവുരുട്ടി വെള്ളച്ചാട്ടത്തിനു സമീപം എത്തിച്ചേരാം.

## എത്തിച്ചേരുവാൻ
* കൊല്ലം-തിരുമം‌ഗലം ദേശീയപാതയിൽ ചെങ്കോട്ടയിലെത്തിയതിനു ശേഷം എ.ജി. ചർച്ചിനു സമീപമുള്ള ചെങ്കോട്ട - കടയനല്ലൂർ പാതയിലൂടെ സഞ്ചരിച്ചാൽ പൻപൊഴിയിലെത്താം. അവിടെ നിന്ന് അച്ചൻകോവിൽ റോഡ് വഴി മണലാർ വെള്ളച്ചാട്ടത്തിനു സമീപം എത്തിച്ചേരാം.
* പത്തനാപുരത്തു നിന്ന് മെയിൻ ഈസ്റ്റേൺ ഹൈവേ വഴി അച്ചൻകോവിൽ റോഡിലെത്താം. അവിടെ നിന്ന് മണലാർ വെള്ളച്ചാട്ടത്തിലേക്ക് എത്തിച്ചേരാം.

## ഇതും കാണുക
* കുംഭാവുരുട്ടി വെള്ളച്ചാട്ടം
* പാലരുവി വെള്ളച്ചാട്ടം
* കൊല്ലം ജില്ലയിലെ വിനോദസഞ്ചാരകേന്ദ്രങ്ങളുടെ പട്ടിക

## അവലംബം

## പുറം കണ്ണികൾ
* [ഗൂഗിൾ മാപ്സിലെ സ്ഥാനം](https://www.google.co.in/maps/place/Manalar+Waterfalls(achankoli)/@9.0291338,76.9540322,11.03z/data=!4m5!3m4!1s0x3b067ded36f5be03:0x47f38dcc9c99e9bb!8m2!3d9.0724039!4d77.1814013)

വർഗ്ഗം:കൊല്ലം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
വർഗ്ഗം:കേരളത്തിലെ വെള്ളച്ചാട്ടങ്ങൾ
വർഗ്ഗം:കൊല്ലം ജില്ലയിലെ വെള്ളച്ചാട്ടങ്ങൾ
അക്ഷയ് വെങ്കടേഷ്

ഇന്ത്യൻ വംശജനായ ആസ്ട്രേലിയൻ ഗണിതശാസ്ത്രജ്ഞനാണ് **അക്ഷയ് വെങ്കടേഷ്** (ജനനം: 21 നവംബർ 1981). ഗണിതശാസ്ത്രത്തിലെ നൊബേൽ പുരസ്‌ക്കാരം എന്നറിയപ്പെടുന്ന ഫീൽഡ്‌സ് മെഡൽ നേടിയ ഇന്ത്യൻ വംശജനാണ് അക്ഷയ്. നമ്പർ തിയറി, ലീനിയർ ആൾജിബ്ര, ടോപോളജി, എർഗോഡിക് സിദ്ധാന്തം തുടങ്ങിയവയാണ് ഗണിതശാസ്ത്രത്തിലേക്കുള്ള അദ്ദേഹത്തിന്റെ സംഭാവനകൾ. 

12-ാം വയസ്സിൽ ഇന്റർനാഷണൽ ഫിസിക്സ് ഒളിംപ്യാഡ്, ഇന്റർനാഷണൽ മാത്തമറ്റിക്കൽ ഒളിംപ്യാഡ് എന്നിവിടങ്ങളിൽ മെഡൽ നേടിയ ഒരേയൊരു ഓസ്ട്രേലിയൻ താരമാണ് അക്ഷയ്  ഫീൽഡ്സ് മെഡൽ നേടുന്ന രണ്ടാമത്തെ ഓസ്ട്രേലിയൻ താരവും  രണ്ടാമത്തെ ഇന്ത്യൻ വംശജനുമാണ് ഇദ്ദേഹം  .

## ആദ്യകാലം
നിലവിൽ ഓസ്‌ട്രേലിയൻ പൗരനായ അക്ഷയ് ഇന്ത്യയിലെ ന്യൂഡൽഹിയിൽ ഒരു മധ്യവർഗ്ഗ ഹിന്ദു ബ്രാഹ്മണ കുടുംബത്തിൽ ആണ് ജനിച്ചത് . രണ്ടാം വയസ്സിൽ ഇവരുടെ കുടുംബം പെർത്തിലേക്ക് കുടിയേറി. അക്ഷയ് സ്കോച്ച് കോളേജിൽ ചേർന്നു പഠിച്ചു. അദ്ദേഹത്തിന്റെ അമ്മ ശ്വേത ഡെയ്കിൻ യൂണിവേഴ്സിറ്റിയിലെ കമ്പ്യൂട്ടർ സയൻസ് പ്രൊഫസറാണ്. 13-ാം വയസ്സിൽ യൂണിവേഴ്‌സിറ്റി ഓഫ് വെസ്റ്റേൺ ഓസ്‌ട്രേലിയയിൽ ഗണിതശാസ്ത്ര ബിരുദ കോഴ്‌സിനു ചേർന്നു. മാത്‌സ് ഒളിംപ്യാഡ് മത്സരങ്ങളിൽ നിരവധി മെഡലുകൾ അക്ഷയ് സ്വന്തമാക്കിയിരുന്നു. 

16-ാം വയസ്സിൽ ശുദ്ധ ഗണിതത്തിൽ ബിരുദം പൂർത്തിയാക്കി. 20-ാം വയസ്സിൽ പ്രിൻസ്റ്റൺ യൂണിവേഴ്‌സിറ്റിയിൽ നിന്ന് പിഎച്ച്ഡിയും നേടി. വില്യംസ്ബർഗിൽ വെർജീനയിലെ 24-ാമത് അന്താരാഷ്ട്ര ഫിസിക്സ് ഒളിംപ്യാഡ് പൂർത്തിയാക്കിയപ്പോൾ അദ്ദേഹം വെങ്കല മെഡൽ നേടി.തുടർന്നുള്ള വർഷത്തിൽ അദ്ദേഹം തന്റെ ശ്രദ്ധ ഗണിതത്തിലേക്ക് മാറ്റി, ഓസ്ട്രേലിയൻ ഗണിത ഒളിംപ്യാഡിൽ രണ്ടാം സ്ഥാനത്ത് തുടർന്നു. ഹോങ്കോങ്ങിൽ നടന്ന 1994 ലെ അന്താരാഷ്ട്ര മാത്തമറ്റിക്കൽ ഒളിംപ്യാഡിൽ  ഒരു വെങ്കല മെഡൽ നേടി വിജയിക്കും മുമ്പ്  ആറാം ഏഷ്യൻ പസഫിക് മാത്തമാറ്റിക്സ് ഒളിംപ്യാഡിൽ ഒരു വെള്ളി മെഡൽ നേടി.ഫാക്കൽറ്റി ഓഫ് സയൻസ്, എൻജിനീയറിങ്, ഡെന്റസ്ട്രി, മെഡിക്കൽ സയൻസിൽ എന്നിവയിൽ ആ വർഷത്തിൽ ഏറ്റവും മികച്ച ബിരുദാനന്തര ബിരുദധാരിയായി ജെ.എ. വുഡ്സ് മെമ്മോറിയൽ പുരസ്കാരം അദ്ദേഹത്തിനു ലഭിച്ചു. മസാച്യുസെറ്റ്‌സ് ഇൻസ്റ്റിറ്റ്യൂട്ടിൽ പോസ്റ്റ് ഡോക്ടറൽ ഫെല്ലോ, ക്ലേ മാത്തമാറ്റിക്‌സ് സർവകലാശാലയിൽ ക്ലേ റിസർച്ച് ഫെല്ലോ എന്നീ പദവികൾക്കു ശേഷം സ്റ്റാൻഫോർഡ് സർവകലാശാലയിൽ പ്രഫസറായി.

## അവലംബങ്ങൾ

## ബാഹ്യ ലിങ്കുകൾ
* 
* 
* Website at Stanford University
* Videos of Akshay Venkatesh in the AV-Portal of the German National Library of Science and Technology

വർഗ്ഗം:1981-ൽ ജനിച്ചവർ
വർഗ്ഗം:ഫീൽഡ്സ് മെഡൽ നേടിയവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഗണിതശാസ്ത്രജ്ഞർ
വർഗ്ഗം:21-ആം നൂറ്റാണ്ടിലെ ഗണിതശാസ്ത്രജ്ഞർ
ഓത്തുപള്ളി

കേരളത്തിലെ പ്രത്യേകിച്ച് മലബാറിലെ മുസ്‍ലിങ്ങൾക്കിടയിൽ മതപഠനത്തോടൊപ്പം ഭൗതിക വിദ്യാഭ്യാസവും നൽകി വന്നിരുന്ന സമ്പ്രദായമായിരുന്നു നിലനിന്നിരുന്നത്. മതപഠനശാലകളായ മദ്രസകളിൽ വെച്ചായിരുന്നു പഠനം നടത്തിയിരുന്നത്. മതപഠനത്തിന് തന്നെയായിരുന്നു പ്രാധാന്യം നൽകിയിരുന്നത്. അതോടൊപ്പം കണക്ക്, മലയാളം, എന്നിവയും നൽകിയിരുന്നു. മലബാറിലെ ഭൂരിപക്ഷ സ്കൂളുകളും ഇത്തരം ഓത്തുപള്ളികൾ സ്കൂളുകളായി അംഗീകരിച്ച് സർക്കാർ ഗ്രാന്റ് നൽകിയതാണ്. പിന്നീട് പല പ്രൈമറി സ്കൂളുകളും സ്വമേധയാ സർക്കാറിന് വിട്ടു കൊടുത്ത് ഗവൺമെന്റ് സ്കൂളുകളായി. ഇപ്പോൾ ഹയർസെകൻഡറി വരെ ഉയർത്തിയ പല സ്കൂളുകളുടെയും ചരിത്രം പരിശോധിച്ചാൽ അവയുടെ ഉത്ഭവം ഓത്തുപള്ളികളായി പ്രദേശത്തെ പണ്ഡിതൻമാരായ അക്കാലത്ത് മൊല്ലമാർ എന്ന് അറിയപ്പെട്ടിരുന്നവർ സ്ഥാപിച്ചതാണെന്ന് കാണാനാകും.

## മൊല്ലമാർ
മൊല്ലമാർ എന്ന പേരിൽ അറിയപ്പെട്ടിരുന്ന പണ്ഡിതൻമാരായിരുന്നു ഓത്തുപള്ളികളിൽ അധ്യാപനം നടത്തിയിരുന്നത്.

## വിദ്യാഭ്യാസ രീതി
മതപഠനത്തോടൊപ്പം ചെറിയ തോതിലുള്ള ഭൗതിക വിദ്യാഭ്യാസം നൽകാൻ മൊല്ലമാർ ശ്രമിച്ചിരുന്നു. അറബിമലയാളത്തിലായിരുന്നു പഠിപ്പിച്ചിരുന്നത്.

## ധനസമാഹരണം
നാട്ടുകാരിൽ നിന്നും പിരിവെടുത്ത്
## പ്രമുഖ ഓത്തുപള്ളിക്കൂടങ്ങൾ
കേരളത്തിലെ മുസ്ലിം ഭൂരിപക്ഷ പ്രദേശങ്ങളിലെ പല ഓത്തുപള്ളികളുമാണ് പ്രൈമറി സ്കൂളുകളായും പിന്നീട് ഹയർസെകൻഡറി സ്കൂളുകളായും ഉയർത്തപ്പെട്ടത്.
## ഓത്തുപള്ളി ഗാനങ്ങളിൽ
ഓത്തുപള്ളിയിലന്ന് നമ്മള്
പോയിരുന്ന കാലം .................
## പ്രമുഖരുടെ ഓർമങ്ങളിൽ

## പുറം കണ്ണികൾ

വർഗ്ഗം:ഇസ്ലാമികവിദ്യാഭ്യാസസ്ഥാപനങ്ങൾ
ലിയോപോൾഡ് കഫേ

മുംബൈയിലെ കൊളാബയിൽ സ്ഥിതി ചെയ്യുന്ന പ്രശസ്തമായ ഒരു ഭക്ഷണശാലയാണ് **ലിയോപോൾഡ് കഫേ** . 2008 നവംബറിലെ മുംബൈ ഭീകരാക്രമണത്തിൽ ആദ്യ അക്രമിക്കപ്പെട്ട ഇടങ്ങളിലൊന്നായിരുന്നു ഇത് .
## ചരിത്രം
19-ആം നൂറ്റാണ്ടിന്റെ അവസാനത്തിലും 20-ആം നൂറ്റാണ്ടിന്റെ തുടക്കത്തിലും ഇന്ത്യയിലേക്ക് വന്ന പാർസികൾ സ്ഥാപിച്ച അനവധി ഭക്ഷണശാലകളിൽ ഒന്നായിരുന്നു ഇത്. അവയിൽ പലതും ഇപ്പോളും ഇറാനിയൻ കഫേകൾ എന്ന് അറിയപ്പെടുന്നു. 1871 ലായിരുന്നു ഇതിന്റെ തുടക്കം. പാചക എണ്ണയുടെ മൊത്തവ്യാപാരകേന്ദ്രമായാണിത് ആരംഭിച്ചത്.  പിൽക്കാലത്ത്  , സ്റ്റോർ, ഫാർമസി, റെസ്റ്റോറ ന്റ് എന്നിങ്ങനെ മാറ്റങ്ങൾ സംഭവിച്ചു. ലിയോപോൾഡ് കഫേ ആൻഡ് സ്റ്റോർസ് എന്ന പേര് ഇങ്ങനെ ലഭിച്ചതാണ് .

2008-ലെ തീവ്രവാദ ആക്രമണത്തിന് മുമ്പ്, വിദേശ ടൂറിസ്റ്റുകൾക്ക് ഇത് ഒരു പ്രിയപ്പെട്ട  കേന്ദ്രമായിരുന്നു. ആക്രമണത്തിനുശേഷം അനേകം ഇന്ത്യക്കാർ ഇപ്പോൾ എതിർപ്പിൻറെ ആത്മാവിനെ അനുസ്മരിപ്പിക്കും. താജ് , ട്രൈഡന്റ് പോലെയുള്ള സ്ഥാപനങ്ങൾ ആക്രമണത്തിന്റെ എല്ലാ കേടുപാടുകളും തീർത്തപ്പോൾ, ലിയോപോൾഡ് കഫേ ആക്രമണത്തിൻറെ ചില അടയാളങ്ങൾ ഇന്നും  സൂക്ഷിച്ചു വരുന്നു. 

## അവലംബം

വർഗ്ഗം:മുംബൈയിലെ ഭക്ഷണശാലകൾ
ഷഹിദുൾ അലാം

**ഷഹിദുൾ അലാം** (ജനനം 1955 ബംഗ്ലാദേശിലെ ധാക്കയിൽ) ബംഗ്ലാദേശുകാരനായ ഫോട്ടോഗ്രാഫറും ആക്റ്റിവിസ്റ്റുമാണ്. ഡ്രിക്കിൻറെ സ്ഥാപകനാണ്.

## ജീവിതവും പ്രവർത്തനവും
അലാം ലണ്ടനിലാണ് പഠിച്ചത്. തുടർന്ന് അദ്ദേഹം അവിടെ രസതന്ത്രം അദ്ധ്യാപകനായിരുന്നു. ലണ്ടൻ സർവകലാശാലയിൽ നിന്ന് ഡോക്ടർ ഒഫ് ഫിലോസഫി ബിരുദം നേടി .

1989ൽ അദ്ദേഹം ഡ്രിക്ക് പിക്ചർ ലൈബ്രറി സ്ഥാപിച്ചു. 1998ൽ പാഠ് ശാല: സൗത്ത് ഏഷ്യൻ ഇൻസ്റ്റിറ്റ്യൂട്ട് ഒഫ് ഫോട്ടോഗ്രഫിയും അദ്ദേഹം സ്ഥാപിച്ചു.  ഏഷ്യയിലെ ഫോട്ടോഗ്രാഫി ഫെസ്റ്റിവലായ ചോബി മേളയുടെ ഡയറക്ടരുമാണ് അദ്ദേഹം. ധാരാളം മത്സരങ്ങളുടെ ജൂറി അംഗമായി അദ്ദേഹം സേവനമനുഷ്ഠിച്ചിട്ടുണ്ട്. വേൾഡ് പ്രസ്സ് ഫോട്ടോ മത്സരത്തിൻറെ ജൂറിയായി നാല് തവണ സേവനമനുഷ്ഠിച്ച അദ്ദേഹം അതിൻറെ ഏഷ്യക്കാരനായ ആദ്യ ജൂറി ചെയർമാൻ കൂടിയാണ് . 

അലാം സൗത്ത് ഏഷ്യൻ മീഡിയ അക്കാദമി സ്ഥാപിച്ചു. പെറുവിലെ പ്രശസ്ത ക്യൂറേറ്ററായ ജോർജെ വിലകോർട്ട സംഘടിപ്പിച്ച "ക്രോസ് ഫയർ" എന്ന പേരിലെ പ്രദർശനം ഏറെ പ്രശംസ പിടിച്ചുപറ്റി. പ്രദർശനെം പോലീസ് അടപ്പിച്ചത് രാജ്യവ്യാപകമായ പ്രതിഷേധങ്ങൾക്ക് കാരണമായി. ഡ്രിക്കിൻറെ അഭിഭാഷകർ സർക്കാരിന് നോട്ടീസ് നൽകിയതിനെ തുടർന്നാണ് പോലീസ് ബാരിക്കേഡുകൾ മാറ്റാൻ തയ്യാറായത്. കോടതിയുടെ ഇടപെടലിനെ തുടർന്ന് മാർച്ച് 31ന് പ്രദർശനം വീണ്ടും തുറന്നു .
.

## അറസ്റ്റ്
2018ൽ അലാമിനെ ധൻമോണ്ഡിയിലെ വസതിയിൽ നിന്ന് പോലീസ് അറസ്റ്റ് ചെയ്തു. 2018ൽ റോഡ് സുരക്ഷ സംബന്ധിച്ച വിദ്യാർത്ഥികൾ നടത്തിയ പ്രക്ഷോഭത്തെപ്പറ്റി അൽ ജസീറയോട് സംസാരിക്കുകയും ഫേസ്ബുക്കിൽ പോസ്റ്റ് ചെയ്യുകയും ചെയ്തതിനെ തുടർന്നായിരുന്നു അറസ്റ്റ്. കേസെടുക്കാതെ അലാമിനെ ഉടൻ വിട്ടയയ്ക്കണമെന്ന് കമ്മിറ്റി ടു പ്രൊട്ടക്റ്റ് ജേണലിസ്റ്റ് സർക്കാരിനോട് ആവശ്യപ്പെട്ടു , .

## അവലംബം

വർഗ്ഗം:നിശ്ചലചിത്ര ഛായാഗ്രാഹകർ
വർഗ്ഗം:ആവിഷ്കാര സ്വാതന്ത്ര്യം
റോസ് സ്ട്രീറ്റ്

**റോസ് ഹോവാർഡ് സ്ട്രീറ്റ്** (29 സെപ്റ്റംബർ 1945, സിഡ്നി) കാറ്റഗറി തിയറിയിൽ പരിശീലനം നടത്തുന്ന ഒരു ഓസ്ട്രേലിയൻ ഗണിതശാസ്ത്രജ്ഞൻ ആണ്.സിഡ്നി യൂണിവേഴ്സിറ്റിയിൽ ബിരുദവും ബിരുദാനന്തര ബിരുദവും നേടിയ അദ്ദേഹത്തിന്റെ പ്രഭാഷക ഉപദേഷ്ടാവ് മാക്സ് കെല്ലി ആയിരുന്നു. മാക്വേരി സർവകലാശാലയിലെ, ഗണിതശാസ്ത്ര പ്രൊഫസറായ ഇദ്ദേഹം, 1995-ൽ ഓസ്ട്രേലിയൻ മാത്തമറ്റിക് സൊസൈറ്റിയുടെ സഹപ്രവർത്തകനും, 1989-ൽ ഓസ്ട്രേലിയൻ അക്കാദമി ഓഫ് സയൻസ് ഫെലോ ആയും തെരഞ്ഞെടുക്കപ്പെട്ടു. 1977-ൽ ന്യൂ സൗത്ത് വെയിൽസിലെ റോയൽ സൊസൈറ്റിയുടെ എഡ്ജവർത്ത് ഡേവിഡ് മെഡൽ, 2012 ലെ ഓസ്ട്രേലിയൻ മാത്തമറ്റിക്കൽ സൊസൈറ്റി ജോർജ് സെയ്ക്കേർസ് മെഡൽ എന്നിവ ലഭിക്കുകയുണ്ടായി. 
## അവലംബങ്ങൾ

* 

## ബാഹ്യ ലിങ്കുകൾ
*Personal webpage, maths.mq.edu.au
* 

വർഗ്ഗം:ജീവിച്ചിരിക്കുന്നവർ
വർഗ്ഗം:ഗണിതശാസ്ത്രജ്ഞർ
വർഗ്ഗം:21-ആം നൂറ്റാണ്ടിലെ ഗണിതശാസ്ത്രജ്ഞർ
പിസിമാൻ ഫയൽ മാനേജർ

തായ്‍വാനിലെ ഹോങ് ജെൻ യി നിർമ്മിച്ച ഒരു ഫയൽ മാനേജർ ആപ്ലിക്കേഷനാണ് **പിസിമാൻ ഫയൽ മാനേജർ (PCManFM)**. ഇത് ഗ്നോം ഫയൽസ് , ഡോൾഫിൻ , തുനാർ എന്നിവയ്ക്ക് പകരമായാണ് നിർമ്മിച്ചത്..  പിസിമാൻ എഫ്എം എന്നത് എൽഎക്സ്ഡിഇയിലെ അടിസ്ഥാന ഫയൽ മാനേജറാണ്, അദ്ദേഹത്തോടൊപ്പം ഒപ്പം മറ്റ് പ്രോഗ്രാമർമാരും ഈ ഫയൽമാനേജർ വികസിപ്പിക്കാൻ ചേർന്നിട്ടുണ്ട്. 2010 മുതൽ പി.സി.മാൻഎഫ്എം പൂർണ്ണമായി തിരുത്തിയെഴുതലിന് വിധേയമായിട്ടുണ്ട്. ബിൽഡ് നിർദ്ദേശങ്ങൾ, സജ്ജീകരണം, കോൺഫിഗറേഷൻ എന്നിവയിൽ സാരമായ മാറ്റം വരുത്തൽ നടത്തി.

ഗ്നു ജനറൽ പബ്ലിക് ലൈസൻസിനു കീഴിലാണ് പിസിമാൻ എഫ്എം പുറത്തിറക്കിയിട്ടുള്ളത്. പിസിഎംഎൻഎഫ്എം ഒരു സ്വതന്ത്രസോഫ്റ്റ്‌വേർ ആണ്.  പരസ്പരപ്രവർത്തനക്ഷമതക്കായി ഫ്രീഡെസ്ക്ടോപ്പ്.ഓർഗ്ഗ് നൽകിയ നിർവ്വചനങ്ങളെ ഇത് പിന്തുടരുന്നു.

2013 മാർച്ച് 26 ന് ക്യൂടി അടിസ്ഥാനമാക്കിയ പിസിമാൻ എഫ്എം ന്റെ പതിപ്പ് പുറത്തിറക്കി.   ജിടികെ3 യിലെ പ്രവർത്തനങ്ങളിൽ അതൃപ്തി തോന്നിയതുകൊണ്ടാണ് ക്യുടി അടിസ്ഥാനമാക്കി വികസിപ്പിച്ചത്. എന്നിരുന്നാലും, "ജിടികെ പതിപ്പും ക്യു.ടി. പതിപ്പും നിലനിൽക്കും" എന്നാണ് അദ്ദേഹം പറഞ്ഞിട്ടുള്ളത്.
## സവിശേഷതകൾ
പിസിമാൻ എഫ്എം ന്റെ സവിശേഷതകൾ താഴെപ്പറയുന്നവയാണ്:

* റിമോട്ട് ഫയൽ സിസ്റ്റമുകൾക്ക് അനുകൂലമായ പ്രവേശനമുളള പൂർണ്ണ GVfs പിന്തുണ (svdp: //, dav: //, smb: //....cc കൈകാര്യം ചെയ്യുവാൻ സാധിയ്ക്കുന്നു.
* ഇരട്ട പാനൽ
* ചിത്രങ്ങൾക്ക് ലഘുചിത്രങ്ങൾ
* ഡെസ്ക്ടോപ് മാനേജ്മെന്റ് - വാൾപേപ്പറും ഡെസ്ക്ടോപ് ഐക്കണുകളും കാണിക്കുന്നു
* ബുക്ക്മാർക്കുകൾ
* ബഹുഭാഷ
* ടാബ് ചെയ്ത ബ്രൗസിംഗ് ( ഫയർഫോക്സിനു സമാനമായി)
* വോള്യം മാനേജ്മെന്റ് (mount / unmount / eject, gvfs പിൻതുണ ലഭ്യമാക്കണം)
* വലിച്ചിടൽ
* ടാബുകളിൽ ഫയലുകൾ വലിച്ചിടാനാകും
* ഫയൽ അസോസിയേഷൻ (ഡിഫോൾട്ട് അപ്ലിക്കേഷൻ)
* വിവിധ വ്യൂകൾ: ഐക്കൺ, കോംപാക്ട്, വിശദമായ ലിസ്റ്റ്, തമ്പ്നെയിൽ, ട്രീ എന്നിവ

## ഇതും കാണുക

* Comparison of file managers
*എൽഎക്സ്ഡിഇ
* എൽഎക്സ്ക്യൂടി
* തുണാർ

## അവലംബങ്ങൾ

## പുറത്തേക്കുള്ള കണ്ണികൾ

* 

വർഗ്ഗം:സ്വതന്ത്ര ഫയൽ മാനേജർ
എത്തിപോത്തല വെള്ളച്ചാട്ടം

**എതിപൊത്താല വെള്ളച്ചാട്ടം** ആന്ധ്രാപ്രദേശിലെ ഗുണ്ടൂർ ജില്ലയിൽ ഏകദേശം 70 അടിയോളം (21 മീറ്റർ) ഉയരത്തിൽ സ്ഥിതി ചെയ്യുന്ന ഒരു വെള്ളച്ചാട്ടമാണ്. കൃഷ്ണ നദിയുടെ ഒരു കൈവഴിയായ ചന്ദ്രവാംഗ നദിയിലാണ് ഇതു സ്ഥിതി ചെയ്യുന്നത്. ചന്ദ്രവാംഗ വാഗു, നക്കല വാഗു, തുമ്മല വാഗു എന്നിങ്ങനെ മൂന്ന് അരുവികളുടെ സങ്കലനമാണ് ഈ വെള്ളച്ചാട്ടം. നാഗാർജുനസാഗർ ഡാമിൽ നിന്ന് ഏകദേശം 11 കിലോമീറ്റർ (6.8 മൈൽ) ദൂരെയായി ഇതു സ്ഥിതി ചെയ്യുന്നു.വെള്ളച്ചാട്ടത്തിൽ നിന്ന് 3 കിലോമീറ്റർ (1.9 മൈൽ) സഞ്ചരിച്ചതിനു ശേഷം ഈ കൈവഴി കൃഷ്ണാ നദിയുമായി ചേരുന്നു. സമീപത്തെ കുന്നിൻമുകളിൽ ആന്ധ്രപ്രദേശ് വിനോദസഞ്ചാര വകുപ്പ് വെള്ളച്ചാട്ടം നിരീക്ഷിക്കുവാനായി തന്ത്രപ്രധാനമായ ഒരു കാഴ്ചസ്ഥാനം സൃഷ്ടിച്ചിരിക്കുന്നു. രംഗനാഥ, ദത്താത്രേയ എന്നീ ക്ഷേത്രങ്ങൾ വെള്ളച്ചാട്ടത്തിന‍്‍റെ കാഴ്ചപ്പാടിലായി സ്ഥിതി ചെയ്യുന്നു. വെള്ളച്ചാട്ടത്താൽ രൂപപ്പെട്ട ഒരു കുളത്തിൽ മുതലവളർത്തൽ കേന്ദ്രം നിലനിൽക്കുന്നു. വിനോദ സഞ്ചാരത്തിനായി നാഗാർജുന സാഗറിൻറെ വലതു കനാലിൽനിന്നുള്ള വെള്ളം അരുവികളിലേയ്ക്കു തുറന്നുവിട്ട് വെള്ളച്ചാട്ടം എല്ലായ്പ്പോഴും സജീവമാക്കി നിലനിർത്താൻ ശ്രമിക്കുന്നു.

## അവലംബം
ബുഡോ-സു-ങായ് പാടി ദേശീയോദ്യാനം

**ബുഡോ-സു-ങായ് പാടി ദേശീയോദ്യാനം** തായ്ലൻഡിലെ നാരതിവാട്ട് പ്രവിശ്യയിലെ ഒരു ദേശീയ ഉദ്യാനമാണ്. മലേഷ്യയിലെ ക്രാ ഇസ്ത്മസ് നിന്ന് ടെനസെരിം കുന്നുകളുടെ തെക്കുഭാഗത്തായി സ്ഥിതി ചെയ്യുന്ന ശങ്കാല ഖിരി മലനിരകളുടെ ഭാഗമാണ് ഇത്.

## ചരിത്രം
ഈ പ്രദേശം ഗറില്ലകളുടെ ആവാസകേന്ദ്രമായിരുന്നു. ചുരുക്കം പേർ ഇവിടെ പ്രകൃതി ഭംഗി ആസ്വദിക്കാൻ വനാന്തർഭാഗത്തേയ്ക്ക് കടക്കാറുണ്ട്. എന്നാൽ 1974- ലെ സ്ഥിതി മെച്ചപ്പെട്ടപ്പോൾ, റോയൽ വനം വകുപ്പ് പച്ചോ വെള്ളച്ചാട്ടം പാർക്ക് സ്ഥാപിച്ചു. ഇത് ബുഡോ സു-ങായ് പാടി നാഷണൽ പാർക്ക് ആയി മാറി.
## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
യോ ഫങ് ങ ദേശീയോദ്യാനം

**യോ ഫങ് ങ ദേശീയോദ്യാനം** തെക്കൻ തായ്ലൻഡിൽ ഫങ് ങ പ്രവിശ്യയിൽ ആണ് സ്ഥിതിചെയ്യുന്നത്. റോയൽ ഡിക്രി തയ്യാറാക്കി 1981 ഏപ്രിൽ 29 ലെ പ്രഖ്യാപനം നമ്പർ 98 ൽ, 64 ആം വകുപ്പനുസരിച്ചാണ് റോയൽ ഗസറ്റ് പ്രഖ്യാപിച്ചത്. മ്യൂാങ് ഫങ് ങ ജില്ലയിലെയും ടക്വാ തങ് ജില്ലയിലെയും തീരപ്രദേശങ്ങളിൽ  ഈ ദേശീയോദ്യാനം ഉൾപ്പെടുന്നു.ആൻഡമാൻ കടലിന്റെ ഒരു ഭാഗത്ത് പാർക്കിൻറെ ഭൂരിഭാഗവും ഉൾക്കൊള്ളുന്നു. നിരവധി ചുണ്ണാമ്പ് ഗോപുരങ്ങളും ഈ ദ്വീപിൽ കാണപ്പെടുന്നു. ജെയിംസ് ബോണ്ട് ചിത്രമായ *ദി മാൻ വിത്ത് ദി ഗോൾഡൻ ഗൺ* എന്ന ചിത്രത്തിന്റെ ചിത്രീകരണം ഈ സ്ഥലത്ത് ആയിരുന്നതിനാൽ ഇവിടം **ജെയിംസ് ബോണ്ട് ഐലന്റ്** എന്ന പേരിലാണ് പ്രശസ്തമായ ഈ ദ്വീപുകൾ അറിയപ്പെടുന്നത്.
## അവലംബങ്ങൾ

## ബാഹ്യ ലിങ്കുകൾ

*

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ആൻഡ്രോയിഡ് പൈ

ആൻഡ്രോയിഡ് ഓപ്പറേറ്റിംഗ് സിസ്റ്റത്തിന്റെ പതിനാറാമത്തെ വേർഷനും, ഒമ്പതാമത്തെ പ്രധാന അപ്ഡേറ്റുമാണ് **ആൻഡ്രോയിഡ് പൈ** (**ആൻഡ്രോയിഡ് പി** എന്നാണ് ഡവലപ്പ്മെന്റ് സമയത്ത് വിളിച്ചിരുന്നത്. ) 2018 മാർച്ച് 7 ഏഴിനാണ് ഗൂഗിൾ ആൻഡ്രോയിഡ് പൈ എന്ന പുതിയ വേർഷനെക്കുറിച്ച് ലോകത്തോട് പറയുന്നത്. അതേ ദിവസം തന്നെ ഡവലപ്പർ പ്രിവ്യുവും പുറത്തിറക്കിയിരുന്നു. 2018 മെയ് 8 -ന് ബീറ്റ ക്വാളിറ്റി എന്നരീതിയിൽ ഇതിന്റ് രണ്ടാമത് പതിപ്പ് പുറത്തിറക്കി. രണ്ടാമത്  ബീറ്റ പതിപ്പ് 2018 ജൂൺ 6 -നും മൂന്നാമത് ബീറ്റ പതിപ്പ് 2018 ജൂലൈ 2നും പുറത്തിറക്കി. അവസാനത്തെ ബീറ്റ പതിപ്പ് 2018 ജൂലൈ 25 -നായിരുന്നു പുറത്തിറക്കിയത്  . 

2018 ആഗസ്ത് 6  -നായിരുന്നു ആൻഡ്രോയിഡ് പി യുടെ ഒദ്യോഗിക പതിപ്പ് പൈ എന്ന പേരിൽ പുറത്തിറക്കിയത്. 

## പ്രത്യേകതകൾ
ലഘുചിത്രം|ആൻഡ്രോയിജ് പി ഈസ്റ്റർ എഗ്ഗുകൾ

* ക്വിക്ക് സെറ്റിംഗ്സ് മെനുവിന് പുതിയ ഇന്റർഫെയിസ്.
* നോട്ടിഫിക്കേഷൻ ബാറിലെ ക്ലോക്ക് ഇടത് ഭാഗത്തേക്കുള്ള മാറ്റം.
* ബാറ്ററിസേവർ നോട്ടിഫിക്കേഷൻ  സ്റ്റാറ്റസ് ബാറിലും ഓറഞ്ച് നിറം നൽകില്ല.
* പവർ ഓപ്ഷനിൽ സ്ക്രീൻഷോട്ട് ബട്ടൺ നൽയിരിക്കുന്നു.
* ഉപഭോക്താവ് പാസ്വേർഡ് ഉപയോഗിച്ച് ലോഗിൻ ചെയ്താൽ ബയോമെട്രിക് ഒത്തന്റക്കേഷൻ ഡിസേബിൾ ചെയ്യുന്ന ലോക്ക്ഡൗൺ മോഡ്, ഈ മോഡ് ഒരിക്കൽ ഇനേബിൾ ചെയ്താൽ മതി.
* ഗ്രാഫിക്കൽ യൂസർ ഇന്റർഫെയിസിൽ വൃത്താകൃതിയിലുള്ള എഡ്ജുകൾ.
* ഉപയോഗിച്ചുകൊണ്ടിരിക്കുന്ന ആപ്പുകൾ തോറും സ്ക്രോൾ ചെയ്യുന്നതിന് പുതിയ ട്രാൻസിഷൻ.
* ഒരു മുഴു ചാറ്റിംഗ്  നോട്ടിഫിക്കേഷൻ ബാറിൽ നിന്നുതന്നെ ഉപയോഗിക്കാം, സ്മാർട്ട് റിപ്പ്ലൈ, ചിത്രങ്ങൾ മുഴുവനായി കാണാം.
* ഡിസ്പ്‍ളേ കട്ട്ഔട്ട് സപ്പോർട്ട്.
* ഫോണിന്റെ ഫിസിക്കൽ വോള്യം ബട്ടന്റെ ഭാഗത്തായി നിൽക്കുന്ന വ്യത്യസ്തമായ വോള്യം സ്ലൈ‍ഡർ.
* ബാറ്ററി ശതമാനം എപ്പോഴും സ്ക്രീനിൽ കാണിക്കുന്നു.
* ലോക്ക് സ്ക്രീൻ സെക്കൂരിറ്റിയിലെ മാറ്റം, അതിൽ പുതുതായി എൻഎഫ്സി അൺലോക്ക് കൂട്ടിച്ചേർത്തിരിക്കുന്നു.
* വണ്ടി ഓട്ടിക്കുമ്പോൾ ബ്ലൂടൂത്ത് ഓൺ ആകൽ, എബൗട്ട് ഫോൺ എന്ന സെറ്റിംഗ്സ് പേജിലെ മാറ്റങ്ങൾ പോലുള്ള പരീക്ഷണ ഫീച്ചറുകൾ.
* ഡി.എൻ.എസ് ഓവർ ടി.എൽ.എസ് .
* എച്ച്. ഇ. ഐ. എഫ് സപ്പോർട്ട്
* ഐഫോൺ എക്സ് ഡിവൈസുകളിലുള്ള പോലെ ഗസ്റ്റർ അടിസ്ഥാനത്തിലുള്ള സിസ്റ്റം ഇന്റർഫെയിസ്.
* ആപ്പ്ഡ്രോവർ ബിൽട്ട് ഇൻ ആയി നിർമ്മിക്കപ്പെട്ട ഗൂഗിൾ സെർച്ച ബാറുള്ള ഹോറസോണ്ടൽ മൾട്ടിടാകാസ് ആപ്പ് സ്വിച്ചർ.
* ഫോണിന്റെ അമിത ഉപയോഗം നിയന്ത്രിക്കാനുള്ള ഡിജിറ്റൽ വെൽബീയിംഗ് ഫീച്ചർ.
* ഫോണിനെ തലകീഴായി വച്ചാൽ നോട്ടിഫിക്കേഷനുകൾ മ്യൂട്ടാകുന്നു, പക്ഷെ എമർജൻസി കാളുകൾ വരും.
* വ്യക്തിഗത ആവശ്യങ്ങളനുസരിച്ച് നിയന്ത്രിക്കപ്പെടുന്ന അഡാപ്റ്റീവ് ബ്രൈറ്റ്നസ് ഫീച്ചർ.
* ഉപഭോക്താവ് കൂടുതൽ ഉപയോഗിക്കുന്ന ആപ്പുകൾക്ക് മാത്രം പ്രാധാന്യം നൽകി ബാറ്ററിയെ നിയന്ത്രിക്കുന്ന ആഡാപ്റ്റീവ് ബാറ്ററി ഫീച്ചർ.
* ഗെസ്റ്റർ നാവിഗേഷൻ ഇനേബിൾ ആണെങ്കിൽ‍ നാവിഗേഷൻ ബാറിൽ പുതിയ ബാക്ക് ബട്ടൺ.
* മാന്വൽ തീം സെലക്ഷൻ.
* ഡിവൈസ് ലോക്കഡ് റൊട്ടേഷൻ മോഡിൽ‍ ആണെങ്കിൽ റൊട്ടേഷൻ ലോക്ക് ബട്ടൺ നാവിഗേഷൻ ബാറിൽ കാണിക്കുന്നു.



## സപ്പോർട്ട് ചെയ്യുന്ന ഡിവൈസുകൾ
ആന്ഡ്രോയിഡ് പി ബീറ്റ പ്രിവ്യു താഴെ കാണുന്ന ഡിവൈസുകൾ ലഭ്യമാണ്.

* Google Pixel
* Google Pixel XL
* Google Pixel 2
* Google Pixel 2 XL
* Essential Phone
* Nokia 7 Plus
* Oppo R15 Pro
* OnePlus 6
* Sony Xperia XZ2
* Vivo X21UD
* Vivo X21
* Xiaomi Mi MIX 2S

## ഇതും കാണുക

* ആൻഡ്രോയിഡ് വേർഷൻ ചരിത്രം
* Features

## References

വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം)
വർഗ്ഗം:സാങ്കേതികവിദ്യ - അപൂർണ്ണലേഖനങ്ങൾ
തുനാർ

ലിനക്സിനും യുണിക്സ് പോലുള്ള മറ്റ് സിസ്റ്റങ്ങൾക്കും ഉള്ള ഒരു ഫയൽ മാനേജരാണ് **തുനാർ** . ആദ്യകാലങ്ങളിൽ ജിടികെ+ 2 ടൂൾക്കിറ്റ് ഉപയോഗിച്ചാണ് ഇത് വികസിപ്പിച്ചത്. പിന്നീട് ജിടികെ+ 3 ടൂൾക്കിറ്റിലേക്ക് പോർട്ട് ചെയ്തു. എക്സ്എഫ്സിഇ 4.4 RC1 പതിപ്പ്- ലും തുടർന്നുള്ള പതിപ്പുകളിലും ഇത് ഉൾപ്പെടുത്താൻ  ആരംഭിച്ചു. ബെനഡിക്റ്റ് മ്യൂററർ ആണ് തുനാർ വികസിപ്പിച്ചെടുത്തത്, എക്സ്എഫ്സിഇയുടെ മുൻ ഫയൽമാനേജറായ എക്സ് എഫ്എമ്മിന്റെ  മാറ്റി പകരം വയ്ക്കാൻ ആണ് ഇത് വികസിപ്പിച്ചെടുത്തത്. ഫില്ലർ എന്നായിരുന്നു ആദ്യം അറിയപ്പെട്ടിരുന്നതെങ്കിലും പിന്നീട് തുനാർ എന്നാക്കി മാറ്റി.

വേഗതയാർന്നതും, വ്യക്തവും, ഉപയോഗിക്കാൻ എളുപ്പവുമുള്ള ഒരു ഫയൽ മാനേജർ സൃഷ്ടിക്കുകയെന്നതായിരുന്നു തുനാർ പ്രൊജക്റ്റിന്റെ ലക്ഷ്യം. നോട്ടിലസ് , കോൺക്വറർ തുടങ്ങിയ മറ്റ് ലിനക്സ് ഫയൽ മാനേജർമാരേക്കാൾ കൂടുതൽ വേഗത്തിൽ തുറക്കാനും റെസ്പോൺസീവ് ആകാനും ഉള്ള തരത്തിലാണ് തുനാർ രൂപകൽപ്പന ചെയ്തിട്ടുള്ളത്.  ഈ പ്രൊജക്റ്റിന്റെ മറ്റൊരു ലക്ഷ്യം, ഗ്നോം ആക്സസബിലിറ്റി ടൂൾകിറ്റ് ഉപയോഗിച്ച് ആക്സസബിലിറ്റിയുള്ള പ്രോഗ്രാം ഉണ്ടാക്കുക എന്നതാണ്. എക്സ്എഫ്സിഇയുടെ ബാക്കിവിഭാഗങ്ങൾ പോലെ, തുനാർ ഫ്രീഡെസ്ക്ടോപ്പ്.ഓർഗ്ഗ് ൽ പറഞ്ഞിട്ടുള്ള നിലവാരങ്ങൾ അനുസരിച്ച് രൂപകൽപ്പന ചെയ്തിട്ടുള്ളതാണ്. തുനാർ വളരെ ലളിതവും ആകർഷണീയമായ ഡിസൈൻ പിൻതുടരുന്നതാണ്. കൂടാതെ അതിന്റെ പ്രവർത്തനം പ്ലഗിന്നുകൾ വഴി വ്യാപിപ്പിക്കാൻ കഴിയും.

നോർസ് മിത്തോളജിയിലെ ഇടിമിന്നലിന്റെ ദൈവത്തിന്റെ പഴയ സാക്സൺ പേരാണ് തുനാർ. ഈ ദൈവം തോറിന്റെ ചുറ്റികയായ എംജോൽനിർ ഉപയോഗിക്കുന്നു. ഇതാണ് ഈ ഫയൽ മാനേജരിന്റെ ഐക്കൺ. 

## സമ്പർക്കമുഖം
ലഘുചിത്രം|തുനാറിന്റെ എബൗട്ട് സ്ക്രീൻ ലോഗോ
പ്രധാന കോഡുകൾ ചെയ്യുന്നതിനുമുൻപ് തുനാറിന്റെ സമ്പർക്കമുഖമാണ് ആദ്യം വികസിപ്പിച്ചെടുത്തത്. പൈത്തൺ ഉപയോഗിച്ച് വളരെഅടിസ്ഥാന പ്രവർത്തനങ്ങൾ ചെയ്യാവുന്ന സോഫ്റ്റ്‍വെയറാണ് ആദ്യം വികസ്പ്പിച്ചെടുത്തത്. പരീക്ഷണ ഉപയോക്താക്കളുടെ നിർദ്ദേശപ്രകാരം പിന്നീട് മാറ്റങ്ങൾ വരുത്തുകയും കൂടുതൽ ഫീച്ചറുകളും യുഐ മാറ്റങ്ങൾ വരുത്തുകയും ചെയ്തു.

## എപിഐ
മറ്റ് ഡവലപ്പർമാർക്ക് തുനാർ ഒരു എപിഐ നൽകുന്നുണ്ട്:

* "തുനാർ-വിഎഫ്എസ്" എന്നത് ഉന്നത തലത്തിലുള്ള ഫയൽ സിസ്റ്റം പ്രവർത്തനങ്ങൾക്ക് ഉപയോഗപ്പെടുത്തുന്ന ഒരു ക്രോസ് പ്ലാറ്റ്ഫോം എപിഐ ആണ്. നേറ്റീവ് GVfs നുവേണ്ടി 1.2.0 റിലീസ് മുതൽ ഇതു് നീക്കം ചെയ്തിരിയ്ക്കുന്നു.
* "തുനാർഎക്സ്" എന്നത്  തുനാർ ഫയൽ മാനേജറിലേക്ക് തന്നെ വിപുലീകരണങ്ങൾ ചേർക്കാനുള്ള ഒരു ലൈബ്രറി ആണ്.

വിവിധ ഫയൽ തരങ്ങൾക്കായി സന്ദർഭ മെനുവിൽ വിവിധ സ്ക്രിപ്റ്റുകൾ ഉൾപ്പെടുത്താൻ തുനാർ ഫയൽമാനേജരിന് കഴിയും.

## References

## പുറത്തേക്കുള്ള കണ്ണികൾ

* 

വർഗ്ഗം:സ്വതന്ത്ര ഫയൽ മാനേജർ
വർഗ്ഗം:എക്സ്എഫ്‌സിഇ
പുലാമന്തോൾ ശ്രീ രുദ്ര ധന്വന്തരി ക്ഷേത്രം

കേരളത്തിൽ, മഹാവിഷ്ണുവിന്റെ അവതാരവും ആയുർവേദത്തിന്റെ ആധാരദേവനുമായ ധന്വന്തരിമൂർത്തി പ്രതിഷ്‌ഠയായിട്ടുള്ള  അപൂർവ്വം ക്ഷേത്രങ്ങളിൽ ഒന്നാണ് മലപ്പുറം ജില്ലയിൽ പെരിന്തൽമണ്ണ താലൂക്കിൽ പുലാമന്തോളിൽ സ്ഥിതിചെയ്യുന്ന **ശ്രീ രുദ്ര-ധന്വന്തരി ക്ഷേത്രം**. ഭാരതപ്പുഴയുടെ ഏറ്റവും വലിയ പോഷകനദിയായ തൂതപ്പുഴയുടെ തീരത്താണ് ഈ ക്ഷേത്രം സ്ഥിതിചെയ്യുന്നത്. രുദ്രനായ പരമശിവനും ധന്വന്തരിമൂർത്തിയും തുല്യപ്രാധാന്യത്തോടെ കുടികൊള്ളുന്ന കേരളത്തിലെ ഏക ക്ഷേത്രമാണിത്. ഉപദേവതകളായി ഗണപതി, സുബ്രഹ്മണ്യൻ, ശാസ്താവ്, നാരദൻ, നാഗദൈവങ്ങൾ, ബ്രഹ്മരക്ഷസ്സ് എന്നിവർക്കും സാന്നിദ്ധ്യമുണ്ട്. അഷ്ടവൈദ്യന്മാരിലൊരാളായ പുലാമന്തോൾ മൂസ്സിന്റെ കുടുംബക്ഷേത്രമാണിത്. ഈ ക്ഷേത്രത്തിൽ ഭജനമിരുന്നു മൃത്യുഞ്ജയഹോമവും ധന്വന്തരിപൂജയും നടത്തുന്നത് ആയുരാരോഗ്യത്തിന് ഉത്തമമാണെന്ന് ഭക്തർ വിശ്വസിക്കുന്നു.

## ഐതിഹ്യം
കൊട്ടാരത്തിൽ ശങ്കുണ്ണിയുടെ ഐതിഹ്യമാലയിൽ പരാമർശിച്ചിട്ടുള്ളതാണ് ഈ ക്ഷേത്രത്തിന്റെ ഉദ്ഭവകഥ. അതിങ്ങനെ:

ആദ്യകാലത്ത് ക്ഷേത്രത്തിൽ ശിവന്റെ പ്രതിഷ്ഠ മാത്രമേ ഉണ്ടായിരുന്നുള്ളൂ. അങ്ങനെയിരിയ്ക്കേ ഒരിയ്ക്കൽ അന്നത്തെ തിരുവിതാംകൂർ മഹാരാജാവിനു കലശലായ വയറു വേദന പിടിപെട്ടു. വിവിധ വൈദ്യന്മാർ  ചികിൽസിച്ചിട്ടും മാറിയില്ല. മഹാരാജാവ് തന്റെ സേവകനെ അഷ്ടവൈദ്യൻ പുലാമന്തോൾ മൂസ്സിന്റെ മനയിലേക്കു പറഞ്ഞയച്ചു. സേവകൻ വന്ന സമയത്ത് മനയിൽ ഉപനയനം കഴിയാത്ത ഒരു ബാലനും മാത്രമേ ഉണ്ടായിരുന്നുള്ളു. മാതാവിന്റെ നിർദ്ദേശപ്രകാരം കുടുംബ ക്ഷേത്രത്തിൽ 12 ദിവസം ഭജന കൂടിയ ശേഷമേ പോകാവൂ എന്ന് മഹാരാജാവിന്റെ സേവകനോട് പറഞ്ഞ ശേഷം ബാലൻ  കുടുംബക്ഷേത്രത്തിൽ 12 ദിവസം ഭജന ഇരുന്നു. പന്ത്രണ്ടാം ദിവസം ഒരു സന്യാസി രൂപത്തിൽ പ്രത്യക്ഷപ്പെട്ട ശിവഭഗവാൻ, മൂന്നു ഗുളികകൾ ബാലന് നൽകി. ഈ ഗുളികകൾ കഴിച്ച മഹാരാജാവിന്റെ വയറുവേദന നിശ്ശേഷം മാറി. സന്തോഷവാനായ മഹാരാജാവ് നൽകിയ സമ്മാനങ്ങൾ സ്നേഹത്തോടെ നിരസിച്ച മൂസ്സിന്റെ ആവശ്യപ്രകാരം ക്ഷേത്രത്തിനോട് ചേർന്ന് ഒഴുകുന്ന തൂതപ്പുഴയിൽ ഉണ്ടായിരുന്ന ധന്വന്തരിയുടെ വിഗ്രഹം കണ്ടെടുത്തു ശിവന്റെ ശ്രീകോവിലിനടുത്ത് പുതിയ ശ്രീകോവിൽ പണിയിച്ച് പ്രതിഷ്ഠിച്ചു. കാലാന്തരത്തിൽ ഇരുമൂർത്തികൾക്കും തുല്യപ്രാധാന്യം ലഭിച്ചു.

## ക്ഷേത്രനിർമ്മിതി
### ക്ഷേത്രപരിസരവും മതിലകവും
പുലാമന്തോൾ ദേശത്തിന്റെ ഒത്ത നടുക്ക്, തൂതപ്പുഴയുടെ വടക്കേക്കരയിലാണ് ക്ഷേത്രം സ്ഥിതിചെയ്യുന്നത്. പടിഞ്ഞാറോട്ടാണ് ക്ഷേത്രദർശനം. ആ ഭാഗത്തുനിന്നാണ് ക്ഷേത്രത്തിലെത്താൻ എളുപ്പവും. പ്രധാന വഴിയിൽ നിന്ന് പടികളിറങ്ങിവേണം ക്ഷേത്രമുറ്റത്തെത്താൻ. ഒരു സ്ഥലത്തും ഗോപുരങ്ങൾ പണിതിട്ടില്ല. വടക്കുകിഴക്കുഭാഗത്ത് ക്ഷേത്രക്കുളം പണിതിട്ടുണ്ട്. ചെറുതെങ്കിലും മനോഹരമാണ് ഇവിടെയുള്ള കുളം. വളരെ തെളിഞ്ഞ നീലനിറത്തിലുള്ള ഈ കുളം, ഇവിടെയുള്ള ശ്രദ്ധേയമായ കാഴ്ചകളിലൊന്നാണ്.

## അവലംബം

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കേരളത്തിലെ ധന്വന്തരിക്ഷേത്രങ്ങൾ
ടെട്രഗോണിയ ടെട്രഗോണിയോയിഡ്സ്

അത്തി-ജമന്തി കുടുംബത്തിലെ (ഐസോയേസീ) പൂച്ചെടിയാണ് **ടെട്രഗോണിയ ടെട്രഗോണിയോയിഡ്സ്.** പൊതുവേ ന്യൂസിലാൻഡ് ചീര എന്നും മറ്റ് പ്രാദേശിക നാമങ്ങളിലും അറിയപ്പെടുന്നു. ഇലക്കറികളായിട്ടാണ് ഇവ കൃഷിചെയ്യുന്നത്.

കിഴക്കൻ ഏഷ്യ, ആസ്ത്രേലിയ, ന്യൂസീലൻഡ് എന്നിവിടങ്ങളിലാണ് ഇവ വ്യാപകമായി കാണപ്പെടുന്നത്. ആഫ്രിക്ക, യൂറോപ്പ്, വടക്കേ അമേരിക്ക, തെക്കേ അമേരിക്ക എന്നിവിടങ്ങളിൽ ഇതൊരു ജൈവാധിനിവേശസസ്യമായി കരുതുന്നു. ഇതിന്റെ സ്വാഭാവിക ആവാസ വ്യവസ്ഥ മണൽ തീരങ്ങളും കീഴ്ക്കാംതൂക്കായ പ്രദേശങ്ങളും ആണ്.  ഹാലോഫൈറ്റായ ഇവ ഉപ്പുരസമുള്ള മണ്ണിൽ നന്നായി വളരുന്നു.

## അവലംബം

## ബാഹ്യ ലിങ്കുകൾ
*

വർഗ്ഗം:അധിനിവേശസസ്യങ്ങൾ
വർഗ്ഗം:ഹാലൗഫൈറ്റ്
വർഗ്ഗം:സസ്യങ്ങൾ
വർഗ്ഗം:സപുഷ്പികൾ
വർഗ്ഗം:നിലം പൊതിഞ്ഞ് വളരുന്ന സസ്യങ്ങൾ
വർഗ്ഗം:ഇലക്കറികൾ
വർഗ്ഗം:ആഫ്രിക്കയിലെ സസ്യജാലം
വർഗ്ഗം:യൂറോപ്പിലെ സസ്യജാലം
വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:വടക്കേ അമേരിക്കയിലെ സസ്യജാലം
വർഗ്ഗം:ഓസ്ട്രേലിയയിലെ സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:ഐസോയേസീ
ലീഫ്പാഡ്

ലിനക്സ്, ബിഎസ്ഡി,  എന്നിവയ്ക്കുള്ള ഓപ്പൺ സോഴ്സ് ടെക്സ്റ്റ് എഡിറ്റർ ആണ് **ലീഫ്പാഡ്** . കുറഞ്ഞ ഡിപൻഡൻസികളുള്ള വളരെ ചെറിയ ഒരു ടെക്സ്റ്റ് എഡിറ്ററാണ് ഇത്, ലളിതവും എളുപ്പത്തിൽ-കമ്പൈൽ ചെയ്യാവുന്ന രൂപകൽപ്പനയും ആണ് ലീഫ്പാഡിന് ഉള്ളത്. ലുബുണ്ടു, എക്സുബുണ്ടു, എൽഎക്സ്ഡിഇ ഡെസ്ക്ടോപ്പ് എൻവയോൺമെന്റ് എന്നിവയ്ക്കുള്ള ഡിഫോൾട്ട് ടെക്സ്റ്റ് എഡിറ്റർ ആണ് ലീഫ്പാഡ്. 

ലീഫ്പാഡ് ഗ്നു സാർവ്വജനിക അനുമതിപത്രപ്രകാരം പുറത്തിറക്കിയിരിക്കുന്നതിനാൽ ഇത് ഒരു സ്വതന്ത്ര സോഫ്റ്റ്‍വെയറാണ്.

## സവിശേഷതകൾ
 ഒരു കോഡ്സെറ്റ് ഓപ്ഷൻ, ഓട്ടോ കോഡ്സെറ്റ് ഡിറ്റക്ഷൻ, അൺലിമിറ്റഡ് അൺഡു / റീഡു ഫീച്ചർ,  വലിച്ചിടാനുള്ള ഫീച്ചർ എന്നിവ ലീഫ്പാഡിന്റെ സവിശേഷതകളിൽ ഉൾപ്പെടുന്നു.

ജിഎഡിറ്റ്, കേറ്റ് പോലുള്ള ടെക്സ്റ്റ് എഡിറ്ററുകളുമായി താരതമ്യം ചെയ്യുമ്പോൾ ലീഫ്പാഡിന് കുറഞ്ഞ റിസോഴ്സ് ഉപയോഗമാണ് ഉള്ളത്.

## ഇതും കാണുക

*ടെക്സ്റ്റ് എഡിറ്ററുകളുടെ പട്ടിക

## അവലംബങ്ങൾ

## പുറത്തേക്കുള്ള കണ്ണികൾ

* 

വർഗ്ഗം:എൽഎക്സ്ഡിഇ
വർഗ്ഗം:സ്വതന്ത്ര സോഫ്റ്റ്‌വെയർ
വർഗ്ഗം:ലിനക്സ് ടെക്സ്റ്റ് എഡിറ്ററുകൾ
ഗോൺസാലസ്

**ഗോൺസാലസ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് മോണ്ടെറെ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. സലിനാസിന് 16 മൈൽ (26 കിലോമീറ്റർ) തെക്കുകിഴക്കായി സമുദ്രനിരപ്പിൽനിന്ന് 135 അടി (41 മീറ്റർ).  ഉയരത്തിലാണ് ഗോൺസാൽസ് നഗരം സ്ഥിതിചെയ്യുന്നത്. 2000 ലെ സെൻസസിൽ 7,525 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 8,187 ആയി ഉയർന്നിരുന്നു. അസോസിയേഷൻ ഓഫ് മോണ്ടെറി ബേ ഏരിയ  ഗവൺമെന്റിലെ അംഗമാണ് ഗോൺസാലസ് നഗരം.

ഗോൺസാലസ് വീഞ്ഞുത്പാദനത്തിനായുള്ള മുന്തിരി കൃഷി ചെയ്യുന്ന ഒരു പ്രധാന പ്രദേശമാണ്.കോൺസ്റ്റെലേഷൻ ബ്രാൻഡുകൾ, റോബർട്ട് ടാൽബോട്ട്, പിസോണി മുന്തിരിത്തോട്ടം, ബോക്കെനൂഗൻ വൈനറി, സലിനാസ് വാലി വൈൻയാർഡ്സ് എന്നിവയാണ് ഗോൺസാൽസ് നഗരത്തിൽ സ്ഥിതി ചെയ്യുന്ന വൈനറികൾ.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഓപ്പൺബോക്സ്

ലഘുചിത്രം|എലമെന്ററി തീം അടിസ്ഥാനമാക്കി വളരെയധികം മാറ്റം വരുത്തിയ ഒരു ഓപ്പൺബോക്സ് ഡെസ്ക്ടോപ്പ്
ഗ്നൂ സാർവ്വജനക അനുമതി പത്രത്തിൽ പ്രസിദ്ധീകരിച്ച എക്സ് വിന്റോ സിസ്റ്റത്തിന് വേണ്ടി നിർമ്മിച്ചിട്ടുള്ള ഒരു സ്വതന്ത്ര സ്റ്റാക്കിംഗ് വിന്റോ മാനേജരാണ് **ഓപ്പൺബോക്സ്**. ബ്ലാക്ബോക്സ് 0.65.0 (സി++ പ്രോജക്റ്റ്) നെ അടിസ്ഥാനപ്പെടുത്തി നിർമ്മിച്ചതാണിത്. വെർഷൻ 3.0 മുതൽ ഓപ്പൺബോക്സ് പൂർണ്ണമായും തിരുത്തിയെഴുത്തിന് വിധേയമായി. ഇത് സി പ്രോഗ്രാമിംഗ് ഭാഷയിലാണ് എഴുതപ്പെട്ടത്. 3.0 മുതൽ ബ്ലാക് ബോക്സ് അടിസ്ഥാനമായല്ല ഇത് വികസിപ്പിക്കുന്നത്.

ഇന്റർ ക്ലൈന്റ് കമ്യൂണിക്കേഷൻ കൺവെൻഷൻ മാന്വലിനും എക്സ്റ്റെന്റഡ് വിന്റോമാനേജർ ഹിന്റ്സിനും അനുരൂപമായാണ് ചെറുതും വേഗതയേറിയതുമായ ഓപ്പൺബോക്സ് രൂപകൽപ്പന ചെയ്തിട്ടുള്ളത്. ഇത് യൂസറുകൾക്ക് നിയന്ത്രിക്കാവുന്നതും വിവിധ തരത്തിലുള്ള വിവരങ്ങൾ പ്രദർശിപ്പിക്കുന്നതുമായ മെനുകൾ പോലുള്ള വിവിധ ഫീച്ചറുകളെ പിൻതുണയ്ക്കുന്നു. 

എൽഎക്സ്ഡിഇയിലെ അടിസ്ഥാന വിന്റോമാനേജരാണ് ഓപ്പൺബോക്സ്. ക്രഞ്ച്ബാങ്ങ് ലിനക്സ്, ആർച്ചബാങ്ങ്, ലുബുണ്ടു, ടൈനിമീ, ട്രൈസ്ക്യുൽ മിനി തുടങ്ങിയ ലിനക്സ് വിതരണങ്ങൾ ഓപ്പൺബോക്സ് ഉപയോഗിക്കുന്നു

കാന‍‍ഡയിലെ ഓൺടായിരിയോയിലെ ഒട്ടാവയിൽ സ്ഥിതിചെയ്യുന്ന കാർലെടൺ സർവ്വകലാശാല ഡാന ജാൻസെൻസാണ് ഓപ്പൺ ബോക്സിന്റെ പ്രധാന സ്രഷ്ടാവ്.

## അവലംബങ്ങൾ

## പുറത്തേക്കുള്ള കണ്ണികൾ

*
റിയോ ഡെൽ

**റിയോ ഡെൽ** (മുമ്പ്, ഈഗിൾ പ്രയറി)  എന്നറിയപ്പെട്ടിരുന്നു) അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ ഹംബോൾട്ട് കൗണ്ടിയിൽ സ്ഥിതിചെയ്യുന്ന ഒരു നഗരമാണ്. ഈൽ നദിയുടെ പടിഞ്ഞാറേ തീരത്ത് സ്കോഷ്യ നഗരത്തിന്  1 മൈൽ (2 കിലോമീറ്റർ) വടക്കായി സമുദ്രനിരപ്പിൽനിന്ന് ഏകദേശം 161 അടി  (49 മീറ്റർ) ഉയരത്തിലാണ് ഈ നഗരം സ്ഥിതിചെയ്യുന്നത്. 2000 ലെ സെൻസസ് പ്രകാരം 3,174 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 3,363 ആയി ഉയർന്നിരുന്നു.

റിയോ ഡെൽ നഗരം ആദ്യകാലത്ത് ഈഗിൾ പ്രയറി എന്നു നാമകരണം ചെയ്തുവെങ്കിലും 1890 ൽ അത് റിയോ ഡെൽ എന്നു പുനർനാമകരണം ചെയ്യപ്പെട്ടു. റിവർ ഡെൽ എന്ന പേര് ആദ്യം നിർദ്ദേശിക്കപ്പെട്ടുവെങ്കിലും കാലിഫോർണിയയിലെ റിവർ ഡെയിലുമായി സാദൃശ്യമുള്ളതിനാൽ ഈ പേര് ഉപേക്ഷിക്കപ്പെട്ടു.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച് ഈ നഗരത്തിന്റെ ആകെ വിസ്തീർണ്ണം 2.4 ചതുരശ്ര മൈൽ (6.2 ചതരുശ്ര കിലോമീറ്റർ) ആണ്. ഇതിൽ 2.3 ചതുരശ്ര മൈൽ (6.0 ചതരുശ്ര കിലോമീറ്റർ) കരഭൂമിയും 0.1 ചതുരശ്ര മൈൽ (0.26 ചതുരശ്ര കിലോമീറ്റർ) പ്രദേശം (5.61% ശതമാനം) ജലം ഉൾപ്പെട്ടതുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
പാംഡെയിൽ

**പാംഡെയിൽ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് വടക്കൻ ലോസ് ഏഞ്ചലസ് കൗണ്ടിയുടെ മദ്ധ്യഭാഗത്തായി സ്ഥിതിചെയ്യുന്ന ഒരു നഗരമാണ്. സാൻ ഗബ്രിയേൽ പർവതനിരകൾ ലോസ് ആഞ്ജലസ് പട്ടണത്തെ പാംഡെയിലിൽനിന്നു വേർതിരിക്കുന്നു.

1962 ആഗസ്റ്റ് 24 ന് പാംഡെയിൽ ആന്റിലോപ് താഴ്വരയിലെ ആദ്യത്തെ സംയോജിത സമൂഹമായി മാറി ഉൾപ്പെടുത്താൻ ആദ്യമായി പാമ്ഡൽ മാറി. 47 വർഷം കഴിഞ്ഞ്, 2009 നവംബറിൽ, വോട്ടർമാർ ഇതിനെ ഒരു ചാർട്ടർ സിറ്റിയായി രൂപീകരിക്കാൻ അനുമതി നൽകി. 2000 ലെ സെൻസസിൽ 116,670 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 152,750 ആയി ഉയർന്നിരുന്നു. പാംഡെയിൽ കാലിഫോർണിയ സംസ്ഥാനത്തെ മുപ്പത്തി മൂന്നാമത്തെ ജനസാന്ദ്രതയുള്ള നഗരമാണ്.  2013-ൽ പാംഡെയിൽ / ലങ്കാസ്റ്റർ നഗര മേഖലയിലെ ആകെ ജനസംഖ്യ 513,547 ആയി കണക്കുകൂട്ടിയിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാൻ ക്ലെമെൻറെ

**സാൻ ക്ലെമെൻറെ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ, ഓറഞ്ച് കൗണ്ടിയിലുൾപ്പെട്ട ഒരു നഗരമാണ്. 2010 ലെ സെൻസസിൽ ഈ നഗരത്തിലെ ആകെ ജനസംഖ്യ 63,522 ആണെന്നു കണ്ടെത്തിയിരുന്നു. കാലിഫോർണിയ തീരത്ത്, ലോസ് ആഞ്ചലസ്, സാൻ ഡിയാഗോ നഗരങ്ങൾക്കു മദ്ധ്യഭാഗത്തായി സ്ഥിതിചെയ്യുന്ന ഓറഞ്ച് കൌണ്ടിയുടെ ഏറ്റവും തെക്കുള്ള ഈ നഗരം  ഇവിടുത്തെ സമുദ്രം, മലനിരകളുടെ വീക്ഷണം, ഹൃദ്യമായ കാലാവസ്ഥ, സ്പാനിഷ് കൊളോണിയൽ ശൈലിയിലുള്ള വാസ്തുവിദ്യ എന്നിവയ്ക്ക് പേരുകേട്ടതാണ്. സാൻ ക്ലെമന്റെ നഗര മുദ്രാവാക്യം "സ്പാനിഷ് വില്ലേജ് ബൈ ദ സീ" എന്നതാണ്. ഔദ്യോഗിക നഗര പുഷ്പം ബൊഗൈൻ വില്ലയും, ഔദ്യോഗിക നഗരവൃക്ഷം കോറലുമാണ് (**Erythrina).**

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഇന്ദിര ബാനർജി

നിലവിലെ സുപ്രീംകോടതി ജഡ്ജിയായ **ഇന്ദിര ബാനർജി** എട്ടാമത്തെ വനിത ജഡ്ജിയും സുപ്രീംകോടതിയുടെ മൂന്നാമത് വനിതാ ജഡ്ജിയും ആണ്. ഇതിനു മുൻപ് മദ്രാസ് ഹൈക്കോടതി ചീഫ് ജസ്റ്റിസായിരുന്നു ഇന്ദിര.

## ആദ്യകാലം
ഇന്ദിര ബാനർജി 1957 സെപ്റ്റംബർ 24 നാണ് ജനിച്ചത്. പഠനം കൊൽക്കത്തയിലെ ലോറെറ്റോ ഹൌസിൽ വെച്ചായിരുന്നു. കൊൽക്കത്തയിലെ പ്രസിഡൻസി കോളേജിലും കൊൽക്കത്ത യൂണിവേഴ്സിറ്റി കോളേജിലും അവർ വിദ്യാഭ്യാസം പൂർത്തിയാക്കി. 1985 ജൂലൈ 5 ന് അഭിഭാഷകയായി ചേർന്നു കൽക്കത്ത ഹൈക്കോടതിയിൽ പരിശീലനം നേടി.

## ജുഡീഷ്യൽ കരിയർ
2002 ഫെബ്രുവരി 5 ന് ഇന്ദിര ബാനർജി  കൊൽക്കത്ത ഹൈക്കോടതിയിലെ ഒരു സ്ഥിരം ജഡ്ജിയായി നിയമിതയായി. 2016 ഓഗസ്റ്റ് 8 ന് ഡൽഹി ഹൈക്കോടതിയിലേക്ക് സ്ഥലം മാറ്റി. 2017 ഏപ്രിൽ 5 ന് മദ്രാസ് ഹൈക്കോടതി ചീഫ് ജസ്റ്റിസായി ചുമതല ഏറ്റെടുത്തു.

## അവലംബം

വർഗ്ഗം:1957-ൽ ജനിച്ചവർ
വർഗ്ഗം:മദ്രാസ് ഹൈക്കോടതി ചീഫ് ജസ്റ്റിസുമാർ
വർഗ്ഗം:ജീവിച്ചിരിക്കുന്നവർ
ഷെർലക് ഹോംസ് കേസുകളുടെ സമയത്തിന്റെയും സ്ഥലങ്ങളുടെയും പട്ടിക

സർ ആർതർ കോനാൻ ഡോയലിന്റെ വിവരണപ്രകാരം ഷെർലക് ഹോംസ് 60 കേസുകളുടെ അന്വേഷണത്തിൽ പങ്കെടുത്തു. പകുതിയിലധികം കേസുകളും നടന്നത് ലണ്ടനിലാണ്. കേസുകൾ നടന്ന സ്ഥലങ്ങളുടെയും സമയത്തിന്റെയും പട്ടിക ചുവടെ

## സമയവും സ്ഥലങ്ങളും

### കൗണ്ടികൾ സമയപ്രകാരം

വർഗ്ഗം:ഷെർലക് ഹോംസ്
ക്രോക്കസ് സാറ്റിവസ്

**ക്രോക്കസ് സാറ്റിവസ്** സാധാരണയായി **സാഫ്രോൺ ക്രോക്കസ്**', അല്ലെങ്കിൽ **ഓട്ടം ക്രോക്കസ്** എന്നും അറിയപ്പെടുന്നു. ഇറിഡേസീ കുടുംബത്തിലെ ക്രോകസ് ജനുസ്സിലെ സപുഷ്പികളുടെ ഒരു സ്പീഷീസാണ്. പൂവിനകത്ത് കാണപ്പെടുന്ന തന്തുകത്തിൽ നിന്ന് സുഗന്ധദ്രവ്യമായ കുങ്കുമം നിർമ്മിക്കുന്നു. *ഓട്ടം ക്രോക്കസ്* കൊൾചികം സ്പീഷീസുമായി തെറ്റിദ്ധരിക്കപ്പെടാറുണ്ട്. എന്നിരുന്നാലും ക്രോക്കസുകളിൽ 3 കേസരവും 3 ജനിദണ്ഡും ആണുള്ളത്. കൊൾചിക്കത്തിന്  1 ജനിദണ്ഡും 6 കേസരമാണുള്ളത്.  ഇവ വിഷലിപ്തമാണ്. 

## ചിത്രശാല

File:Crocus sativus - Köhler–s Medizinal-Pflanzen-194.jpg|Illustration from *[[Köhler's Medicinal Plants|Köhler's Medizinal-Pflanzen]]* (1897)
File:Safrà de perfil.jpg|Flower's profile, Serra de Casteltallat, Catalonia, Spain
File:Safran-Weinviertel Niederreiter 2 Gramm 8285.jpg|Saffron threads are the dried styles and stigmas of *C. sativus*.
File:Saffronfarm-860808.jpg|Saffron harvesting, Torbat-e Heydarieh, Iran


## ഇതും കാണുക
*[[:Category:Saffron|Topics related to saffron]]:*
* History of saffron
* Trade and use of saffron

## അവലംബം

## ബാഹ്യ ലിങ്കുകൾ
*
*

വർഗ്ഗം:സപുഷ്പികൾ
വർഗ്ഗം:പുഷ്പങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:സുഗന്ധവ്യഞ്ജനങ്ങൾ
ഹാവ്‍തോൺ

**ഹാവ്തോൺ** അമേരിക്കൻ ഐക്യനാടുകളിലെ കാലിഫോർണിയയിൽ തെക്കുപടിഞ്ഞാറൻ ലോസ് ഏഞ്ചൽസ് കൗണ്ടിയിൽ സ്ഥിതിചെയ്യുന്ന ഒരു നഗരമാണ്. 2000 ൽ ഇത് 84,112 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് ആയപ്പോഴേയ്ക്കും 84,293 ആയി മാറിയിരുന്നു.  2013 ൽ ഈ നഗരത്തിലെ ആകെ ജനസംഖ്യ 86200 ആയി കണക്കുകൂട്ടിയിരുന്നു.

## ചരിത്രം
1905 ൽ ബി.എൽ. ഹാർഡിങ്, എച്ച്.ഡി. ലൊമ്പാർഡ് എന്നിവർ ചേർന്ന് "ഹാവ്തോൺ ഇംപ്രൂവ്മെന്റ് കമ്പനി" എന്ന പേരിൽ ഈ നഗരം സ്ഥാപിച്ചു. ഹാർഡിംഗിന്റെ പുത്രി അമേരിക്കൻ സ്വാതന്ത്ര്യ ദിനത്തിന്റെ അതേ ദിവസം വരുന്ന തന്റെ ജന്മദിനമായ ജൂലൈ 4  ന്യൂ ഇംഗ്ലണ്ടിലെ സാഹിത്യകാരനായിരുന്ന നതാനിയേൽ ഹാവതോണിനൊപ്പം ആഘോഷിക്കുകയും അദ്ദേഹത്തിന്റെ ബഹുമാനാർഥം നഗരത്തനു ഹാവ്തോണ് എന്ന പേരു നൽകുവാൻ തീരുമാനിക്കുകയും ചെയ്തു.

ഹാവ്തോണ് നഗരം ഒരുകാലത്ത് വെളുത്തവർക്കു മാത്രമായുള്ള കുടിയേറ്റ കേന്ദ്രമായി അറിയപ്പെടുകയും സൺഡൌണ് ടൌൺ എന്നു പൊതുവായി വിളിക്കപ്പെടുകയും ചെയ്തിരുന്നു. 1930 കളിൽ ആഫ്രിക്കൻ-അമേരിക്കക്കാർ നഗരത്തിനു പുറത്തു പോകുക എന്ന മുന്നറിയിപ്പ് സൂചികകൾ നൽകിയിരുന്നു.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിന്റെ ആകെ വിസ്തീർണ്ണം 6.1 ചതുരശ്ര മൈലാണ് (16 ചതുരശ്ര കിലോമീറ്റർ). നഗരത്തിലെ 99 ശതമാനവും കരഭൂമിയാണ്. ഹാവ്തോണിനു വടക്കുഭാഗത്തായി സംയോജിപ്പിക്കപ്പെടാത്ത സമൂഹമായ ലെന്നോക്സും ഇംഗിൾവുഡ് നഗരവുമാണ്. കിഴക്കുഭാഗത്ത് സംയോജിപ്പിക്കപ്പെടാത്ത സമൂഹമായ ആതൻസും ഗാർഡെന നഗരവും നിലനിൽക്കുന്നു. തെക്കുഭാഗത്ത് സംയോജിപ്പെടാത്ത സമൂഹമായ എൽ ക്യാമിനോ ഗ്രാമവും ലോൺഡെയിൽ, റെഡോണ്ടോ ബീച്ച് നഗരങ്ങളുമാണുള്ളത്. ഹാവ്തോണിന്റെ തെക്കുപടിഞ്ഞാറൻ മൂലയിലായി മൻഹാട്ടൻ ബീച്ച് നഗരം നിലനിൽക്കുന്നു. പടിഞ്ഞാറ് എൽ സെഗുണ്ടൊ നഗരവും വടക്കുപടിഞ്ഞാറായി ലോസ് ആഞ്ചലസിന്റെ അയൽപക്കമായ വെസ്ച്ചെസ്റ്ററും  സ്ഥിതിചെയ്യുന്നു.

## '''അവലംബം'''

വർഗ്ഗം:കാലിഫോർണിയയിലെ നഗരങ്ങൾ
കെയർബറ ബ്രൂണി

ഫോർമിനിസി ഉപകുടുംബത്തിലെ ഉറുമ്പുകളുടെ ഒരു സ്പീഷീസാണ് **കെയർബറ ബ്രൂണി.**  ഇത് ശ്രീലങ്കയിലും ചൈനയിലും കാണപ്പെടുന്നു.
## അവലംബം

## ബാഹ്യ ലിങ്കുകൾ
*
* at *[http://www.antwiki.org/wiki/Main_Page antwiki.org]*

വർഗ്ഗം:ഉറുമ്പുകൾ
വർഗ്ഗം:ഷഡ്‌പദങ്ങൾ
റഹ്മാനിയ്യ അറബിക് കോളേജ്, കടമേരി

കോഴിക്കോട് ജില്ലയിലെ വടകര താലൂക്കിൽ സ്ഥിതി ചെയ്യുന്ന കേരളത്തിലെ പ്രഥമ മത-ഭൗതിക  സമന്വയ വിദ്യാഭ്യാസ കേന്ദ്രമാണ് **കടമേരി റഹ്മാനിയ്യ അറബിക് കോളേജ്**. 1972-ൽ സ്ഥാപിതമായ കോളേജിൻറെ മുഖ്യ ശിൽപി ചീക്കിലോട്ട് കുഞ്ഞമ്മദ് മുസ്ലിയാരാണ്. വടകര താലൂക്ക് പരിസരങ്ങളിൽ അതു വരെ അനുഷ്ഠിച്ചുപോന്ന ഇസ്ലാമികാചാരങ്ങളിൽ നവീന രീതികൾ പരിചയിച്ച് ഐക്യസംഘം എന്ന പേരിലെത്തിയ വിഭാഗത്തിനെതിരെയുള്ള ശാശ്വത പരിഹാരം എന്ന നിലയിലായിരുന്നു സ്ഥാപനം ആരംഭിച്ചത്.  കടമേരി ജുമാ മസ്ജിദിൽ ചേർന്ന വടകര താലൂക്ക് ഉലമാ(പണ്ഡിതർ)- ഉമറാ (നേതാക്കൾ) കൺവെൻഷൻ ആണ് ഒരു സ്ഥാപനത്തിൻ്റെ ആവശ്യകത മുന്നിൽ വെച്ചത്. പ്രസ്തുത കൺവെൻഷനിൽ സമസ്ത ഉപാധ്യക്ഷനായിരുന്ന കോട്ടുമല അബൂബക്കർ മുസ്ലിയാരാണ് മുഖ്യ ഭാഷണം നടത്തിയത്. കണ്ണിയ്യത്ത് അഹ്മദ് മുസ്ലിയാരാണ് ക്ലാസ് ഉദ്ഘാടനം ചെയ്തത്. ആദ്യ ബാച്ചിൽ 33 വിദ്യാർത്ഥികളെയാണ് തെരെഞ്ഞെടുത്തത്. അഹ്ലുസ്സുന്നയുടെ യഥാർത്ഥ മുഖം പ്രരിചയപ്പെടുത്തലായിരുന്നു ലക്ഷ്യം. അന്ന് കേരളത്തിൽ നിലവിലുണ്ടായിരുന്ന പരമ്പരാഗത ദർസു(മുസ്ലിം ഓത്തുപള്ളി)കളിൽ നിന്ന് വിഭിന്നമായി മത വിഷയങ്ങളുടെ കൂടെ ഭൗതിക വിഷയങ്ങളും ഇവിടെ അധ്യാപനം നടത്തി.  സമസ്തയുടെ അക്കാലത്തെ കർമകുശലനായ നേതാവ് എം.എം ബഷീർ മുസ്ലിയാർ സ്ഥാപനത്തിലെത്തിയതോടെ സ്ഥാപനം ഉയർച്ചയിൽ നിന്ന് ഉയർച്ചയിലേക്കുയർന്നു. അദ്ദേഹം മരണം വരെ റഹ്മാനിയ്യയുടെ പ്രിൻസിപ്പളായി സേവനം ചെയ്തു. തുടർന്നാണ് സമസ്തയുടെ സമുന്നത നേതാവും കേരള സംസ്ഥാന ഹജ് കമ്മറ്റി ചെയർമാനുമായിരുന്ന ശൈഖുനാ കോട്ടുമല ബാപ്പു മുസ്ലിയാർ പ്രിൻസിപ്പാൾ ചാർജ്ജെടുക്കുന്നത്. അദ്ദേഹത്തിൻ്റെ സാരഥ്യത്തിലും സ്ഥാപനം ഏറെ മുന്നോട്ടു കുതിച്ചു. കേരളം അറബി കാവ്യ ലോകത്തിന് സമ്മാനിച്ച അമൂല്യ പ്രതിഭ അരീക്കൽ അബ്ദുറഹ്മാൻ മുസ്ലിയാർ അന്ത്യം വരെ റഹ്മാനിയ്യയിൽ അദ്ധ്യാപകനായിരുന്നു. സമസ്തയുടെ നിലവിലെ പ്രസിഡൻ്റ് സയ്യിദ് ജിഫ്രി മുത്തുക്കോയ തങ്ങൾ, സമസ്ത കേന്ദ്ര മുശാവറ അംഗമായിരുന്ന അരീക്കൽ ഇബ്രാഹീം മുസ്ലിയാർ, ഡോ. ബഹാഉദ്ദീൻ മുഹമ്മദ് നദ്വി, അബ്ദുൽ ഗഫൂർ ഖാസിമി, വറ്റല്ലൂർ അബ്ദുൽ അസീസ് മുസ്ലിയാർ തുടങ്ങിയവർ സ്ഥാപനത്തിൽ മുൻകാലത്ത് സേവനം ചെയ്ത പ്രമുഖരിൽ പെടുന്നു. 
നിലവിൽ ഹൈദരലി ശിഹാബ് തങ്ങൾ പ്രസിഡൻ്റും ചീക്കിലോട് കുഞ്ഞമ്മദ് മുസ്ലിയാർ സെക്രട്ടറിയും എം.ടി അബ്ദുല്ല മുസ്ലിയാർ പ്രിൻസിപ്പലുമായ ഗവേണിങ്ങ് ബോഡിയാണ് സ്ഥാപനം നടത്തുന്നത്. 
കേരളം കൂടാതെ കർണാടക, തമിഴ്നാട് സംസ്ഥാനങ്ങളിൽ നിന്നും വിദ്യാർത്ഥികൾ ഇവിടെ എത്തുന്നുണ്ട്.
ഹാഫിസുകൾക്ക് മാത്രമായി  ശരീഅത്ത് കോഴ്സ് നൽകപ്പെടുന്ന ഒരു ജൂനിയർ കോളേജ് റഹ്മാനിയ്യയപടെ സിലബസ് പ്രകാരം നടത്തപ്പെടുന്നുണ്ട്. വിവിധ ജില്ലകളിലായി റഹ്മാനിയ്യ സിലബസ് പ്രകാരം നടന്നു വരുന്ന ജൂനിയർ സ്ഥാപനങ്ങളുമുണ്ട്.
അറബിക് കോളേജ് കൂടാതെ ബോർഡിംഗ് മദ്രസ, വനിതാ കോളേജ്, പബ്ലിക് സ്ക്കൂൾ, ഹയർ സെക്കൻഡറി സ്ക്കൂൾ, കംബ്യൂട്ടർ ഇൻസ്റ്റിറ്റ്യൂഷൻ അടങ്ങിയതാണ് നിലവിൽ റഹ്മാനിയ്യ സ്ഥാപന സമുച്ചയം.

വർഗം:കേരളത്തിലെ വിദ്യാഭ്യാസ സ്ഥാപനങ്ങൾ
വർഗം:കേരളത്തിലെ മതകലാലയങ്ങൾ
വർഗ്ഗം:കോഴിക്കോട് ജില്ലയിലെ കലാലയങ്ങൾ
വർഗ്ഗം:കേരളത്തിലെ അറബിക് കോളേജുകൾ
വർഗ്ഗം:സമസ്ത (ഇ.കെ. വിഭാഗം)
ഹവായിയൻ ഗാർഡൻസ്

**ഹവായിയൻ ഗാർഡൻസ്**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ ലോസ് ഏഞ്ചലസ് കൗണ്ടിയിലുള്ള ഒരു നഗരമാണ്. ഏകദേശം 1.0 ചതുരശ്ര മൈൽ  മാത്രം വിസ്തൃതിയുള്ള ഇത് കൗണ്ടിയിലെ ഏറ്റവും ചെറിയ നഗരമാണ്. 1964 ഏപ്രിൽ 9 ന് ഈ നഗരം സംയോജിപ്പിക്കപ്പെട്ടു. 2000 ലെ സെൻസസ് പ്രകാരം 14,779 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് അനുസരിച്ച് 14,254 ആയി കുറഞ്ഞിരുന്നു.

## ഭൂമിശാസ്ത്രം
ഹവായിയൻ ഗാർഡൻസ് സ്ഥിതിചെയ്യുന്ന അക്ഷാംശരേഖാംശങ്ങൾ  (33.828565, -118.073646) ആണ്. ലോസ് ഏഞ്ചൽസ് കൗണ്ടിയിലെ നഗരങ്ങളായ ലോംഗ് ബീച്ച്,ലേക്ക് വുഡ്, ഓറഞ്ച് കൗണ്ടി നഗരമായ സൈപ്രസ് എന്നിവയാണ് ഈ നഗരത്തിന്റെ അതിർത്തികൾ.

അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം നഗരത്തിന്റെ മൊത്തം വിസ്തീർണ്ണം 1.0 ചതുരശ്ര മൈൽ (2.6 ചതുരശ്ര കിലോമീറ്റർ) ആണ്. ഇതിൽ 0.01 ചതുരശ്ര മൈൽ (0.026 ചതുരശ്ര കിലോമീറ്റർ 2) ഭൂപ്രദേശം ജലഭാഗമാണ് (1.09%). പ്രാദേശിക വിസ്തീർണ്ണമനുസരിച്ച് ലോസ് ഏഞ്ചൽസ് കൗണ്ടിയിലെ ഏറ്റവും ചെറിയ നഗരമാണ് ഹവായിയൻ ഗാർഡൻസ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ജൂലിയ ബട്ടർഫ്ലൈ

**ജൂലിയ ബട്ടർഫ്ലൈ** (Dryas iulia) **ജൂലിയ ഹെലികോനിയൻ**, **ഫ്ലേം** അല്ലെങ്കിൽ **ഫ്ലേംബ്യൂ**  എന്നീ സാധാരണ നാമങ്ങളിലറിയപ്പെടുന്ന ഈ ചിത്രശലഭം ബ്രഷ്- ഫൂട്ടെഡ്  (or nymphalid) സ്പീഷീസാണ്. ബ്രസീലിലും തെക്കൻ ടെക്സാസിലെയും ഫ്ലോറിഡയിലെയും തദ്ദേശവാസിയായ ഇവ ഡ്രിയാസ് ജീനസിലെ ഒരേയൊരു പ്രതിനിധിയും വേനൽക്കാലത്ത് ചിലപ്പോൾ കിഴക്കൻ നെബ്രാസ്കയുടെ വടക്ക് വരെ കാണപ്പെടുന്നു.15 ലധികം ഉപജാതികളെ വിവരിച്ചിരിച്ചിട്ടുണ്ട്.

## സബ്സ്പീഷീസ്
Listed alphabetically:
* *D. i. alcionea* (Cramer, 1779) – (Suriname, Bolivia, Brazil)
* *D. i. carteri* (Riley, 1926) – (Bahamas)
* *D. i. delila* (Fabricius, 1775) – (Jamaica)
* *D. i. dominicana* (Hall, 1917) – (Dominica)
* *D. i. framptoni* (Riley, 1926) – (St. Vincent)
* *D. i. fucatus* (Boddaert, 1783) – (Dominican Republic)
* *D. i. iulia* (Fabricius, 1775) – (Puerto Rico)
* *D. i. lucia* (Riley, 1926) – (St. Lucia)
* *D. i. largo* Clench, 1975 – (Florida)
* *D. i. martinica* Enrico & Pinchon, 1969 – (Martinique)
* *D. i. moderata* (Riley, 1926) – (Mexico, Honduras, Ecuador)
* *D. i. nudeola* (Bates, 1934) – (Cuba)
* *D. i. warneri* (Hall, 1936) – (St. Kitts)
* *D. i. zoe* Miller & Steinhauser, 1992 – (Cayman Islands)

Dryas iulia alcionea MHNT.jpg|*D. i. alcionea* – MHNT
Dryas iulia dominicana MHNT.jpg|*D. i. dominicana* MHNT
Dryas julia caterpillar.JPG|Caterpillar
Dryas julia (A. Machado).jpg| *D. i. alcionea*Brazil
Julia (Dryas iulia titio).JPG| *D. i. alcionea*Brazil
Julia (Dryas julia titio) underside.JPG| *D. i. alcionea*Brazil
Julia butterfly (Dryas iulia delila) female J.JPG|*D. i. delila*female, Jamaica
Julia butterfly (Dryas iulia iulia) male.JPG|*D. i. iulia*male, Trinidad
Julia (Dryas iulia zoe) male.JPG|*D. i. zoe*male, Grand Cayman
Julia (Dryas iulia zoe) male underside.JPG|*D. i. zoe*male, Grand Cayman
Julia (Dryas iulia zoe) female.JPG|*D. i. zoe*female, Grand Cayman
Julia (Dryas iulia nudeloa) male.JPG|*D. i. nudeola*male, Cuba
Julia (Dryas iulia nudeloa) female.JPG|*D. i. nudeola*female, Cuba


## അവലംബം

## കൂടുതൽ വായനയ്ക്ക്
* Butterflies and Moths of North America (BMNA) (2008). Julia Heliconian. Retrieved 2008-AUG-14.
* Miller, L. D. & Miller, J. Y. (2004). *The Butterfly Handbook*: 115. Barron's Educational Series, Inc., Hauppauge, New York. 

## ബാഹ്യ ലിങ്കുകൾ
* 
* 

വർഗ്ഗം:ചിത്രശലഭങ്ങൾ
വർഗ്ഗം:രോമപാദ ചിത്രശലഭങ്ങൾ
ബാൺഗംഗ

മുംബൈയിലെ മലബാർ ഹിൽ മേഖലയിലെ വാൾകേശ്വർ ക്ഷേത്രസമുച്ചയത്തിലെ ഒരു ജലസംഭരണിയാണ് **ബാൺഗംഗ** അഥവാ ബാൺഗംഗ ടാങ്ക്.
## ചരിത്രം
1127-ൽ സിൽഹാരാ രാജവംശത്തിന്റെ ഭരണകാലത്ത് ഒരു മന്ത്രിയായിരുന്ന ലക്ഷ്മൺ പഭു പണികഴിപ്പിച്ചതാണ് ഈ ക്ഷേത്രവും കൂടെയുള്ള ബാൺഗംഗ ക്ഷേത്രക്കുളവും. ബാൺഗംഗ ക്ഷേത്രക്കുളത്തിനു ചുറ്റുമായി നിരവധി ചെറുക്ഷേത്രങ്ങൾ പിൽക്കാലത്ത് രൂപം കൊണ്ടു. 1860-കളോടെ ഈ ക്ഷേത്രം നിരവധി ഭക്തരെ ആകർഷിച്ചു തുടങ്ങിയതോടെ  ബാൺഗംഗയുടെ പരിസരങ്ങളിലായി അമ്പതോളം ധർമ്മശാലകൾ പണികഴിക്കപ്പെട്ടു .
## ഐതിഹ്യം
തദ്ദേശീയരുടെ വിശ്വാസമനുസരിച്ച് രാമായണകാലത്ത് ശ്രീരാമൻ സീതയെ അന്വേഷിച്ചു നടന്ന കാലത്ത് ഇവിടെ തങ്ങിയിരുന്നു. ക്ഷീണവും ദാഹവും മൂലം രാമൻ തൻറെ സഹോദരനായ ലക്ഷ്മണനോട് കുറച്ച് വെള്ളം കൊണ്ടുവരാൻ ആവശ്യപ്പെട്ടു. ലക്ഷ്മണൻ തൽക്ഷണം ഒരു അമ്പു എടുത്തു ഭൂമിയിലേക്ക് എയ്തു. അപ്പോൾ ഗംഗയുടെ ഒരു കൈവഴി അവിടെ സൃഷ്ടിക്കപ്പെട്ടു. ബാണം (അമ്പ്) എയ്ത് ഗംഗാനദിയെ വരുത്തിയതിനാലാണ് ഈ കുളത്തിന് ബാൺഗംഗ എന്ന പേര് കൈവന്നത് .

ഗൗഡ സരസ്വത ബ്രാഹ്മണരുടെ ശ്രീ കാശി, ശ്രീ കൈവല്യ എന്നീ മഠങ്ങൾ ഇതിനരികിൽ സ്ഥിതിചെയ്യുന്നു . ഇവിടെയുണ്ടായിരുന്ന ഹിന്ദു ശ്മശാനം 2003-നു ശേഷം ഒരു ഗ്യാസ് ശ്മശാനമായി നവീകരിക്കപ്പെട്ടു .  ശ്രീ സിദ്ധരാമേശ്വർ മഹാരാജും (1888-1936), അദ്ദേഹത്തിന്റെ ശിഷ്യനായ ശ്രീ രഞ്ജിത് മഹാരാജും (1913-2000) ഉൾപ്പെടെ നിരവധി അദ്വൈത ഗുരുക്കളുടെ സമാധികൾ പഴയ ഹിന്ദു ശ്മശാനത്തിൽ ഇപ്പോഴും ഉണ്ട്.

## അവലംബം

## ചിത്രശാല

Banganga tank at Walkeshwar.jpg|ബാൺഗംഗ
Banganga 02.jpg|വാത്തകൾ കുളപ്പടവുകളിൽ
Banganga Talav Mandir.jpg|ക്ഷേത്രത്തിന്റെ ദൃശ്യം
Banganga_Tank_and_Walkeshwar_Temple,_Bombay,_c._1855.jpg| ബാൺഗംഗ 1855-ൽ
Be like a duck, paddling and working very hard inside the water.jpg|കുളത്തിൽ നീന്തുന്ന താറാവുകൾ


വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
അലെയോഡെസ് ഗാഗ

ബ്രാക്കോണിഡേ എന്ന കുടുംബത്തിലെ പാരസിറ്റോയിഡ് വാസ്പിന്റെ ഒരു സ്പീഷീസാണ് **അലെയോഡെസ് ഗാഗ.** തായ്ലൻറിലെ ഖി സൺ ദേശീയോദ്യാനത്തിൽ നിന്ന് ഒറ്റ സ്പീഷീസിനെ കണ്ടെത്തിയതിനെത്തുടർന്ന് 2012-ൽ ഇതിനെക്കുറിച്ച് ആദ്യമായി വിവരിച്ചത് ഡൊണാൾഡ് ക്വിക്, ബണ്ടിക ബുച്ചേർ എന്നിവരായിരുന്നു. **ലേഡി ഗാഗ** എന്ന പേരിലാണ് ഈ ഇനം അറിയപ്പെടുന്നത്. സൈറ്റോക്രോം ഓക്സിഡേസ് I (Cytochrome oxidase I(COI)) ന്റെ ഡി.എൻ.എ. ബാർകോഡിംഗിനായി ആദ്യത്തെ "ടർബോ-ടാക്സോണമിക്" തിരയൽ വഴി തിരിച്ചറിഞ്ഞ 179 ഇനങ്ങളിൽ ഒന്നാണ് ഈ സ്പീഷീസ്.
## ഇതും കാണുക
* List of organisms named after celebrities

## അവലംബം

*
*

വർഗ്ഗം:ഷഡ്‌പദങ്ങൾ